title: The David Letterman Show

text: "The David Letterman Show" oli juontajansa, koomikko David Lettermanin ensimmäinen oma televisio-ohjelma. Noin kahden vuoden kuluttua, vuonna 1982 Lettermanista tuli menestysohjelma "Late Night with David Lettermanin" juontaja. "The David Letterman Show" oli kriitikoiden kehuma, mutta ohjelman ärtyisä ja piikittelevä huumori ei mennyt läpi aamulla televisiota katsoviin, jotka olivat tottuneet perinteisiin keskusteluohjelmiin, saippuasarjoihin ja peliohjelmiin.


title: The David Letterman Show

text: Alun perin ohjelman tuottajaksi hankittiin peliohjelmien kehittäjä Bob Stewart, mutta hän lähti ohjelman tuotantotiimistä neljä päivää ennen sen ensiesitystä.


title: Kogepan

text: Kogepan on japanilainen hahmo San-X -yhtiöltä, kuten Sanrion luomukset Hello Kitty ja Badtz-Maru, Kogepan on löydettävissä mm. kirjoista, animesta ja leluista. Kogepan on palanut punapapu-pulla, joka asuu "panyassa", eli japanilaisessa leipomossa. Kogepan yrittää sopeutua joukkoon ja saada uusia ystäviä. Kogepanin nimi tulee sanoista "kogeru", joka tarkoittaa palanutta, ja "pan", joka tarkoittaa pullaa.


title: Kogepan

text: Eräänä päivänä, Kogepan lähti leipomosta "juomaan". Kogepan juo maitoa, joka on toisaalta kuin olutta pullille. Kahden päivän jälkeen, Kogepan tuli järkiinsä. Hän palasi kotiinsa leipomoon, jossa hän oli syntynyt, ja alkoi lukea kirjaa joka kertoi siitä "kuinka tulla herkulliseksi pullaksi".


title: Kogepan

text: Kogepanin kanssa on myös muita lukuisia hahmoja. Kuten Ichigopan (Mansikkatäytteinen pulla), Kireipan (kaunis pulla), Kuriimupan (palanut kermatäytteinen pulla) ja Sumipan, paljon enemmän palanut pulla kuin Kogepan.


title: Kogepan

text: Tämän anime-sarjan on animoinut Studio Pierrot, jossa mukana on myös Pony Canyon.


title: Kogepan

text: Kogepaniin perustuvia lastenkirjoja on tehty kolme kappaletta, ja ne on kuvittanut & kirjoittanut Takahashi Miki:


title: L85

text: L85 on Ison-Britannian armeijan käyttämä bullpup-mallinen 5,56 x 45 mm NATO -kaliiperinen rynnäkkökivääri. Nykyisin palveluskäytössä on parannettu L85A2 -malli. Ase on yleensä varustettu optisella SUSAT ("Sight Universal Small Arms Trilux") -tähtäimellä.


title: L85

text: Suunnitteluvaiheessa SA80 ("Small Arms for the 1980s") -nimellä tunnettuun aseperheeseen kuuluvan L85:n (alkuperäiseltä nimeltään "Enfield Weapon System" (EWS)) suunnittelija ja valmistaja on "Enfield Royal Small Arms Factory" (nykyään "BAE Systems Land Systems Munitions & Ordnance"), ja se otettiin palveluskäyttöön vuonna 1985.


title: L85

text: Kiväärin suunnitteluvirheiden ja teknisten vikojen vuoksi Ison-Britannian puolustusministeriö teetti vuosien 2001 - 2006 välillä Heckler & Koch -yhtiöllä (silloin osa "British Aerospacea") 200 000 aseen korjauksen ja kunnostuksen.


title: L85

text: Asetta valmistettiin vuosien 1985 – 1996 välillä 323 920 kappaletta.


title: L85

text: L85 -kiväärin versioita ovat:


title: Kunitachi

text: Kunitachi () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen vasemmalla rannalla ja rajautuu Fuchūn, Hinon, Kokubunjin ja Tachikawan kaupunkeihin. Kunitachissa on 75 640 asukasta (vuonna 2017) ja sen pinta-ala on 8,15 neliökilometriä.


title: Kunitachi

text: Nykyisen muotoinen Kunitachin kaupunki perustettiin 1. tammikuuta 1967. Kunitachi sijaitsee historiallisen, Edosta Kain provinssiin johtaneen Kōshū-kaidō-tien varrella. Kaupungin pääkatu, leveä Daigaku-dōri, kulkee Kunitachin rautatieasemalta Tamajoen rantaa kohti. Kunitachissa sijaitsevat Hitotsubashin yliopisto, yksi Japanin arvostetuimmista julkisista yliopistoista, ja Yabo Tenman-gū, vuonna 903 perustettu šintolainen pyhäkkö. Kunitachin musiikkiyliopisto on aloittanut toimintansa kaupungissa.


title: Kunitachi

text: Kaupunki sijaitsee JR Higashi-Nihonin Chūō-päälinjan varrella. Kun linjalle rakennettiin uusi asema Kokubunjin () ja Tachikawan () väliin, sen nimeen otettiin Kokubunjin ensimmäinen kanji 国, joka voidaan lukea myös "kuni", ja Tachikawan ensimmäinen kanji 立. Kunitachista tuli virallinen nimi vuonna 1951. Chūō-päälinjan lisäksi kaupunkia palvelee JR Eastin Nanbu-linja.


title: Andy Richter

text: Paul Andrew ”Andy” Richter (s. 28. lokakuuta 1966 Grand Rapids, Michigan, Yhdysvallat) tunnetaan parhaiten "Late Night with Conan O’Brien" -ohjelman apulaisjuontajana. Richter toimi Conan O’Brienin apuna "Late Nightissa" vuodesta 1993 vuoteen 2000 asti. "Late Nightin" jälkeen Richter on tehnyt muutamia tv-ohjelmia ja vierailuja eri tv-sarjoissa. Hän oli mukana O’Brienin rinnalla myös "Tonight Show with Conan O’Brienissa" kesäkuusta 2009 tammikuuhun 2010 ja marraskuusta 2010 alkaen "Conan"-sarjassa.


title: Andy Richter

text: Richter syntyi Grand Rapidsin kaupungissa, Michiganissa, mutta hän kasvoi Yorkvillessä, Illinois’ssa. Hän on perheensä neljästä lapsesta toinen. Richterin ollessa neljävuotias hänen vanhempansa erosivat. Hänen isänsä, nykyisin eläkkeellä oleva Laurence R. Richter, opetti venäjän kieltä Indianan yliopistossa yli 32 vuoden ajan. Richterin äiti Glenda Swanson toimi suunnittelijana. Richter opiskeli Illinois’n yliopistossa, minkä jälkeen hän muutti Chicagoon ja opiskeli Columbia Collegessa elokuva-alaa. Richter esiintyi useissa Chicagon improvisaatiokerhoissa ennen kuin hänet palkattiin "Late Night with Conan O’Brieniin".


title: Andy Richter

text: Richter on ollut naimisissa näyttelijä-käsikirjoittaja Sarah Thyren kanssa 11. elokuuta 1999 lähtien ja heillä on kaksi lasta, vuonna 2001 syntynyt poika ja 2007 syntynyt tytär.


title: Andy Richter

text: Richter tuli Yhdysvalloissa tunnetuksi lähinnä ”sidekickinä” "Late Night with Conan O’Brienissa", jossa Richter työskenteli aina ensimmäisestä jaksosta lähtien vuodesta 1993 vuoteen 2000 asti. Tämän jälkeen Richter teki ensimmäisen oman ohjelmansa "Andy Richter Controls the Universen", joka saavutti kriitikoiden keskuudessa jonkinlaista menestystä, mutta yleisö ei ottanut ohjelmaa omakseen. FOX esitti sarjaa 19 jakson verran vuosina 2002–2003.


title: Andy Richter

text: Tämän jälkeen Richter teki FOX-kanavalle tilannekomediasarjaa "Viitoset" ("Quintuplets"), joka kertoi viisilapsisesta perheestä, jonka isää, Bob Chasea Andy Richter esitti. Tämäkin sarja sai huonon vastaanoton ja se jäi vain 22 jakson pituiseksi. Richter piti muutaman vuoden tauon tv-ohjelmista ja vuonna 2007 hänen uusin ohjelmansa "Andy Barker, P.I." alkoi. Tällä kertaa Richter sai apua vanhalta työtoveriltaan Conan O’Brienilta. Sarja ei menestynyt ja NBC lopetti sarjan vain kuuden jakson jälkeen.


title: Andy Richter

text: Helmikuussa 2009 televisioyhtiö NBC ilmoitti, että Richteristä tulee kuuluttaja ja sketsinäyttelijä The Tonight Show’hun Conan O’Brienin aloittaessa ohjelman juontajana kesäkuussa 2009. O’Brienin ja NBC:n välinen riita The Tonight Show’n esitysajasta tammikuussa 2010 johti O’Brienin eroon ja näin myös Richter menetti työpaikkansa. Viimeinen "Tonight Show with Conan O’Brienin" jakso esitettiin 22. tammikuuta 2010.


title: Andy Richter

text: The Tonight Show’n loppumisen jälkeen O’Brien lähti 30 kaupunkia Yhdysvalloissa ja Kanadassa kattaneelle huumorikiertueelle yhdessä Richterin ja Tonight Show -bändinsä kanssa huhtikuussa 2010. Richter jatkoi Conan O’Brienin ”sidekickinä” tämän uudessa Conan-talkshow’ssa, joka alkoi TBS-kanavalla 8. marraskuuta 2010.


title: Andy Richter

text: Richter ei ole saavuttanut samanlaista julkisuutta kuin esimerkiksi hänen entinen työtoverinsa Conan O’Brien. Late Nightista lähtönsä jälkeen Richterin televisioon tekemät työt ovat olleet kaikki korkeintaan yhden tuotantokauden pituisia.


title: Andy Richter

text: Ohjelmiensa välissä Richter on vieraillut lukuisissa televisiosarjoissa kuten salapoliisisarja "Monkissa", jossa hän esitti Monkin ystävää. Hän on vieraillut myös sarjojen "Veljemme on nero", "Edessä uusi elämä" ja "Sukuvika" jaksoissa.


title: Cinnamoroll

text: Cinnamoroll, joka tunnetaan myös nimellä Baby Cinnamon, on yksi lukuisista japanilaisen Sanrion luomista hahmoista. Cinnamoroll on valkoinen koiranpentu, jolla on pitkät korvat ja siniset silmät.


title: Cinnamoroll

text: Eräänä päivänä, kun Café Cinnamonin omistaja ihaili taivasta, pieni valkoinen koiranpentu tuli leijuen alas, hän epäili että koira oli tullut kahvilaan korvapuustien tuoksun takia. Utelias pentu ihastui kahvilan omistajan korvapuusteihin (), joten hän päätti jäädä. Koska koiran häntä oli kiemurainen kuin korvapuustit, kahvilan omistaja antoi tälle nimen niiden mukaan. Cinnamorollista tuli Café Cinnamonin maskotti. Hän on kuitenkin usein lentelemässä ympäri kaupunkia ystäviensä Chiffon, Mochan, Espresson, Cappucinon ja Milkin kanssa.


title: Cinnamoroll

text:
Vuonna 2002 Cinnamorollia esiteltiin Sanrion marketeissa. Cinnamorollista tuli yksi suosituimmista hahmoista Sanriolta. Cinnamoroll myy toiseksi parhaitenHello Kittyn jälkeen.
Cinnamorollin piti alun perin olla pupu, mutta siitä tehtiinkin koiranpentu. Cinnamoroll-tavaroita myydään myös Suomessa.


title: M/S Tom Sawyer

text: M/S Tom Sawyer () on TT-Linen omistama autolautta. Se on rakennettu Schichau Seebeckwerftin telakalla Bremerhavenissa, Saksassa, vuonna 1989. Kuollutta painoa aluksella on 6 176 tonnia, ja autoja alukseen mahtuu kerrallaan 500. "Tom Sawyer" on rekisteröity Saksan lipun alle, ja sen kotisatama on Lyypekki. Nykyään alus liikennöi reitillä Trelleborg–Rostock.


title: M/S Tom Sawyer

text: Tom Sawyerin sisaralus on M/S "Huckleberry Finn".


title: M/S Tom Sawyer

text: 10. syyskuuta 1988 alus laskettiin vesille. 27. tammikuuta 1989 alus luovutettiin TT-Linen omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään "Robin Hood". Seuraavana päivänä TT-Line aloitti liikennöinnin aluksella Travemünden ja Trelleborgin välillä. Joulukuun alussa 1992 "Robin Hood" meni Wärtsilän telakalle Turkuun, jossa siitä kunnostettiin matkustaja- ja autolautta.


title: M/S Tom Sawyer

text: Maaliskuun lopulla 1993 alus nimettiin "Nils Holgerssoniksi". Huhtikuun alussa uudelleennimettynä se palasi takaisin Travemünde–Trelleborg -linjalle. Elokuussa 2001 laiva meni SSW Fähr- und Spezialschiffbau GmbH -nimiselle telakalle Bremerhaveniin, jossa siitä tehtiin ropax-alus.


title: M/S Tom Sawyer

text: 12. lokakuuta 2001 alus sai nykyisen "Tom Sawyer" -nimensä. Muutaman päivän kuluttua tästä uudelleennimeämisestä "Tom Sawyer" siirtyi Trelleborgin ja Rostockin väliseen liikenteeseen. 21. tammikuuta 2004, aluksen ollessa Trelleborgissa, havaittiin aluksella vuoto öljytankin ja painolastitankin välissä. Öljyä ehti valua satama-altaaseen ennen kuin vuotokohta saatiin tukittua. Tämän tapahtuman jälkeen alus lähti korjaustöitä varten Rostockiin. Heinäkuussa 2007 aluksen kotisatamaksi muuttui Lyypekki.


title: Kiviplaneettojen synty

text: Kiviplaneettojen synty: Kiviplaneettoja (terrestrisiä planeettoja, maankaltaisia planeettoja) ovat Aurinkokunnan sisäosien planeetat Merkurius, Venus, Maa ja Mars. Kiviplaneettavyöhyke ulottuu Aurinkokunnassamme välille 0,4–1,6 AU. Planeetat ovat syntyneet pääosin 10 miljoonan vuoden sisään, mutta suuria törmäyksiä tapahtui vielä 700 miljoonan vuoden kuluttuakin, jolloin koettiin "suuri pommitus", ja Kuun meret syntyivät.


title: Kiviplaneettojen synty

text:
Kiviplaneettojen synty on useimpien tutkijoiden mukaan tapahtunut niin, että pienet kappaleet kasautuivat törmätessään toisiinsa pienillä nopeuksilla.
Alussa oli pölyhiukkasia, jotka kasautuivat ajan myötä törmäyksissä hiekanjyviksi samaan tapaan kuin villakoirat syntyvät sukista irronneesta villanöyhtästä.
Hiekanjyvistä syntyi edelleen kiviä, asteroidin kokoisia kappaleita, kuiden kokoisia kappaleita ja lopussa planeettoja. Eräiden meteoriittien, kondriittien jyvämäinen rakenne kertoo kasautumisesta. Jonkinlaiseen kasautumiseen viittaa myös pienien asteroidien löyhä "kivikasamainen" rakenne.
Kondriitit jotka ovat peräisin asteroidivyöhykkeeltä, ovat myös huomattavan vesipitoisia. Kondriiteissa on myös kuumassa syntyneitä pallosia.
Maan uskotaan muodostuessaan saaneen vettä asteroidivyöhykkeen seudulta tulleiden kappaleiden sinkoutuessa Maan radan seuduille Jupiterin vetovoiman vaikutuksesta. Planeettamuodostuksen lopussa tapahtui muutamien kymmenien esiplaneettojen, "oligarkkien" hidas kasautuminen mm. jättiläisplaneettojen ja oligarkkien itsensä aiheuttamien ratahäiriöiden takia.


title: Kiviplaneettojen synty

text:
Aurinkokunta sai alkunsa esiplanetaarisesta kiekosta, jossa
oli kaasua ja pölyä sekä jäähitusia. Kiekko syntyi pyörimisen keskipakoisvoiman vaikutuksesta.


title: Kiviplaneettojen synty

text:
Aurinkokunnan synnyn alkuvaiheessa uskotaan pienten kivi- ja jäähiukkasten ajautuneen kohti Aurinkoa nopeasti spiraalimaista rataa pitkin, esiplanetaarisen kiekon kaasun jarruttamana. Uusia hiukkasia tuli jatkuvasti lisää.
. Kivi- ja jäähiukkaset kasautuivat yhteen, jos niiden törmäysnopeus oli
pakonopeutta suurempi.


title: Kiviplaneettojen synty

text: Kasautumisesta syntyi noin 1–100 kilometrin läpimittaisia asteroidin kokoisia planetesimaaleja, jotka edelleen törmäsivät yhteen.


title: Kiviplaneettojen synty

text: Maa syntyi noin 10 miljoonassa vuodessa ajoitusten mukaan, vaikka se aikasiempien teoreetikkojen mukaan vaatisi 100–200 miljoonaa vuotta.


title: Kiviplaneettojen synty

text:
Maan kaltaisten planeettojen synnyn loppuvaiheessa oli
kiviplaneettavyöhykkeellä oli muutaman kymmenen suurehkoa planeettaa, oligarkkia, joiden synty vei 2,5 AU:n tienoilla noin 10 miljoonaa vuotta.
Oligarkkeja oli alussa noin 5–10 oligarkin Hillin säteen välein.
Oligarkkien keskinäiset törmäilyt veivät huomattavasti pidenpään. Oligarkkien massat ja jakautuma riippuivat edeltävän esiplanetaarisen kiekon pintatiheydestä. Oligarkit vaeltelivat kaasu- ja planetesimaalikiekossa migraatiomekanismien, keskinäisten vetovoima vuorovaikutusten ja mm. Jupiterin aiheuttamien häiriöiden takia.


title: Kiviplaneettojen synty

text: Oligarkkien törmäilyllä on koetettu selittää kiviplaneettojen merkillisyyksiä, muun muassa Maan Kuun synty, Venuksen hidas pyöriminen ja Merkuriuksen suuri rautaydin. Sopiva törmäys synnytti 30 miljoona vuotta aurinkokunnan synnyn alkuvaiheen jälkeen törmäysmateriaalista Kuun, hidasti Venuksen pyörimisen ja kuori Merkuriuksen pintakerrosta pois jättäen ison rautaytimen.


title: Kiviplaneettojen synty

text:
Asuttavien kiviplaneettojen synnyn yksi paradoksi on se, että
niiden synty vaatii vettä, jonka on täytynyt kulkeutua planeettoihin kiinteiden vesipitoisten kappalten törmäyksissä.
Asumiskelpoisen planeetan keskilämpötila on yli 273 kelviniä eli 0 °C, mutta vesi kiinteytyy alkusumussa kylmässä 170 K:ssa. "Lumiraja" jonka takana vesi jäätyi alkuaurinkosumussa oli asteroidivyöhykkeellä 2,5 AU:ssa. Aurinkokunnassa Jupiter ajoi suuren vetovoimansa aiheuttamilla häiriöillä vesipitoisia kondriitteja ja jäisiä kappaleita pois asteroidivyöhykkeeltä törmäämään Maahan.
Näin Jupiter estäessään planeetan synnyn asteroidivyöhykkeellä mahdollisti elämän synnyn Maassa.
Alkuaurinkosumussa oli 2 AU:n sisällä kuivaa, 2,5 AU:n takana oli kappaleista noin 5% vettä ja välilä 2–2,5 AU 0,1 %.
Maassa on vettä arviolta tuhannesosa sen massasta.


title: Kiviplaneettojen synty

text: Tietokoneella on koetettu tutkia Maan tyyppisten kivi- ja vesipitoisten planeettojen syntyä. Tietokonemallit ovat epätarkkoja ja tuottavat siksi hieman epätäsmällisiä tuloksia.


title: Kiviplaneettojen synty

text:
Raymondin tekemässä simulaatiossa, jossa oli alussa muutama sata kuivaa ja vetistä kappaletta, syntyi keskinäisissä törmäyksissä 1–4 kiviplaneettaa massaltaan 0,23–3,85 Maan massaa 2 AU:n sisäpuolelle.
Planeettojen vesipitoisuus oli 0- yli 300 valtamerta, Maassa on nykyään 3–10 valtamerta vettä.
Suuri Jupiterin radan soikeus tuotti kuivempia planeettoja.
Suuri Jupiterin massa tuotti vähemmän ja suurempia kiviplaneettoja, samoin kuin suuri pintatiheys (eli planeettoja edeltävien planetesimaalien massa pinta-alayksikköä kohti).


title: Kiviplaneettojen synty

text:
Maan kaltainen planeetta muodostui aina 0,8–1,5 AU:hun, jota pidetään leveänä "optimistisena" elinkelpoisen vyöhykkeen versiona. 0,9–1,1 AU:n välille syntyi planeetta 25 %:n todennäköisyydellä. Elinkelpoisella vyöhykkeellä oleva planeetta voi olla kuiva tai vesimaailma jossa 50 kertaa enemmän vettä kuin mitä Maassa on. Noin 15 planeettaa 43:sta oli simulaatiossa maankaltaisia, joissa vettä 1–10 Maan valtamerta, yhtä paljon vesirikkaita joissa vettä 10–100. Vetisiä "vesimaailmoja" oli vain 8, kuivia Marsmaisia
4, joissa vettä alle Maan valtameren verran.


title: Kiviplaneettojen synty

text: Jos Jupiter olisi ollut 7 AU:n päässä, asteroidivyöhykkeelle olisi voinut lumirajan taakse syntyä suuria kappaleita.


title: Kiviplaneettojen synty

text:
Kiviplaneettavyöhykkeellä syntyi simulaatiossa useimmiten 0,2–1,2 Maan massaisia planeettoja, mutta yli 2,2 maan massaiset planeetat olivat hyvin harvinaisia. Ratojen soikeus e oli useimmiten alle 0,15 mutta useimmin välillä
0,05–0,1. Radan isoakselin puolikas oli harvoin alle 0,4, minimissään 0,2. Useimmiten planeetat olivat 0,8–1,0 AU;n päässä, melko tavallisia vielä 2,2 AU asti. Maan radan sisäpuolella planeetat olivat muutamia kertoja kuivempia kuin Maa.


title: Kiviplaneettojen synty

text: Monien simulaatioiden perusongelma on se, että ne tuottavat liian soikeita ja kaltevia ratoja syntyneille Maan kaltaisille planeetoille.


title: Kiviplaneettojen synty

text: Eräiden toisten simulaatioiden mukaan Jupiterin radan suuri soikeus, yli 0,2, ajaa ajan myötä Maan radaltaa tai estää Maan synnyn.


title: Kiviplaneettojen synty

text: Toisaalta eräs simulaatio viittaa siihen, että soikealla radalla kiertävä Jupiter kiihdyttää Maan kaltaisen planeetan syntyä, tuottaa vähemmän kaltevia ja vähemmän soikeita ratoja, mutta kuivemman maailman kuin mitä maa on.


title: Kiviplaneettojen synty

text:
Tohtori Kevin J. Walshin tekemien tietokonelaskelmien mukaan jättiläisplaneetta Jupiter olisi syntynyt noin 3,5 AU:n etäisyydellä Auringosta. Jupiterin etäisyys Auringosta on nyt noin 5,2 AU. Jupiter syntyi nopeammin kuin sisäplaneetat. Syntynsä jälkeen Jupiter vaelsi sisäänpäin tyypin II migraatiomekanismilla noin 100000 vuoden ajan. Näin Jupiter liikkui melko hitaasti asteroidivyöhykkeen läpi, eikä silloin hävittänyt vetovoimallaan sitä. Jupiterin lisäksi matkalla sisäänpäin kohti Aurinkoa oli Saturnus. Mutta kun Jupiter oli saavuttanut Saturnusta kyllin, molemmat planeetat alkoivat hitaasti etääntyä Auringosta. Tällöin Jupiter ja Saturnus olivat ajautuneet 2:3-rataresonanssiin, joka muutti vaellussuunnan päinvastaiseksi. Tämä tapahtui noin 1,5 AU:n päässä Auringosta eli suunnilleen nykyisen Marsin radan kohdalla.
Jupiterin saapuminen Marsin radan lähelle harvensi ainetta siellä, ja toisaalta pakkasi ainetta Merkuriuksen-Maan etäisyydelle Auringosta. Näin esimerkiksi Maa muodostui nopeammin kuin ilman Jupiterin käväisyä lähellä. Walshin mielestä hänen teoriansa selittää muun muassa sen, miksi asteroidivyöhykkeellä on sekä kaukana Auringosta syntyneitä C-tyypin kappaleita ja lähellä Aurinkoa syntyneitä S-tyypin kappaleita.
Mars lienee Nicholas Daphasin mukaan 2–4 miljoonassa vuodessa muodostunut planeetta-alkio, ei n. 50–100 miljoonassa vuodessa syntyneen Maan tyyppinen planeetta.


title: Kiviplaneettojen synty

text:
Kuuma jupiter syntyy, kun Aurinkokunnan synnyn alussa jättiläisplaneetta vaeltaa migraatioteorian mukaisesti lähelle keskustähteä suunnilleen Jupiterin etäisyydeltä, ohittaen Maan rataa vastaavan etäisyyden.
Sisään pöin vaeltava jättiläisplaneetta lakaisee tieltään keskustähteä kiertävän planetesimaalikiekon, josta maankaltaiset planeetat voisivat syntyä. Myös esiplanetaarisessa kiekossa aine virtaa kiekon ulko-osista sisäänpäin, ja jos aine ei ennätä loppua kiekon ulko-osista, Maan etäisyyttä vastaavalla etäisyydellä on jonkin ajan kuluttua taas ainetta planeettojen syntyyn.


title: Kiviplaneettojen synty

text:
Jos aine kuitenkin loppuu, Maan radan seutuville syntyy asteroidivyöhyke ja korkeintaan 0,16 Maan massainen planeetta. Tämä sen takia, että ohi kulkeva jättiläisplaneetta pienentää esiplanetaarisen kiekon pintatiheyttä 8–30 g/cm:sta 2 g/cm:een.
Oletetaan, että Jupiter estää planeetan synnyn asteroidivyöhykkeellä painovoimallaan, mutta tätä ei ole pystytty tietokoneella mallintamaan mallien epätarkkuuksien takia. Toisaalta Jupiterin puuttuminen synnyttää simulaatioissa asteroidivyöhykkeelle ja Jupiterin radan taakse monia pieniä planeettoja melko lähelle toisiaan.


title: Kiviplaneettojen synty

text: Tutkimusten mukaan läheinen, 0,15–0,25 AU:n etäisyydellä oleva "kuuma jupiter" ei estä Maan tyyppisen, vesipitoisen planeetan syntyä, mutta yli 0,5 AU:n etäisyydellä oleva estää. 0,5 AU:n etäisyydellä oleva Jupiter kuivattaa ja pienentää kiviplaneettaa Maahan verrattuna. Maan tyyppisesti vesipitoisia, yli 0,2 Maan massaisia planeettoja ei synny radoille, joiden kiertoaika on alle 3:n kuuman Jupiterin kiertoajan verran, eli suunnilleen kaksi kertaa Jupiterin etäisyys.


title: Kiviplaneettojen synty

text: Kaksoistähdelle voi syntyä maankaltaisia planeettoja helpoiten silloin, kun esiplanetaarinen kiekko on 30 asteta tai alle kallellaan toisiaan kiertävien tähtien ratoja vastaan. Kaltevassa kiekossa toisen tähden vetovoima syöksee planeettaan tarvittavat planetesimaalit keskustähteen. Jos Aurinkoa kiertäisi toinen tähti, Maa jäisi vakaalle radalle, jos tähti ei tulisi koskaan 7 AU:ta lähemmäksi.


title: Poronhoitoalue

text: Poronhoitoalue on Suomen laissa määritelty alue, jossa harjoitetaan poronhoitoa. Suomen poronhoitoalueeseen kuuluvat Lapin maakunta lukuun ottamatta Kemiä, Keminmaata ja Torniota sekä Pohjois-Pohjanmaan ja Kainuun maakunnista seuraavat kunnat kokonaan tai osittain:


title: Poronhoitoalue

text: Alueella noudatetaan muuta maata poikkeavia määräyksiä, muun muassa petoeläinten suhteen. Poronhoitoalueen laajuus on 122 936 neliökilometriä eli noin 36 prosenttia Suomen maapinta-alasta.


title: Poronhoitoalue

text: Suomessa poronhoitoalue jaetaan eri osiin sen mukaan, mikä on poronhoidon ja muiden elinkeinojen suhde. Muissa osissa kuin saamelaisten poronhoitoalueella harjoitetaan myös maanviljelyä. Poronhoitoa saavat harjoittaa muutkin kuin saamelaiset. Ruotsissa ja Norjassa poronhoitoalue on erossa maanviljelysalueista ja vain lapinkylien saamelaiset saavat hoitaa poroja. Hallinnollisesti Suomen poronhoitoalue jaetaan 56 paliskuntaan.


title: Poronhoitoalue

text: Poronhoitoalueeseen kuuluu 23 kuntaa kokonaan ja neljä osittain.


title: Huumekala

text: Huumekala ("Synchiropus picturatus", syn. "Pterosynchiropus picturatus", "Callionymus picturatus") on vihertävänvärinen, läntisellä Tyynellävaltamerellä tavattava merikokki.


title: Huumekala

text: Huumekala kasvaa noin seitsemän senttiseksi. Sen vartalo on pyöreämuotoinen. Vihertävällä pohjalla on oransseja renkaita joiden sisus on tummemman vihreä. Kutuaikana koiraan värit voivat olla vielä räikeämmät. Huumekaloilla ei ole suomuja, mutta niiden iho on paksuhkon, pahanmakuisen liman peitossa, joka suojaa niitä pedoilta. Lisäksi koiraan selkäevän eturuodosta on muodostunut piikiksi, jolla on itsepuolustuksen lisäksi käyttöä kosimamenoissa.


title: Huumekala

text: Huumekala elää luonnossa Läntisellä Tyynellämerellä. Se asettuu hiekkapohjaisille matalille koralliriutan alueille, missä se piileksii korallien ja soran joukossa.


title: Huumekala

text: Huumekala tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä.


title: Huumekala

text: Huumekalat ovat lisääntyneet myös akvaariossa. Hyvissä oloissa ne muodostavat varsin helposti kutuparin, joka uiskentelee yhdessä ja kutee säännöllisesti erikoisen kututanssin aikana. Poikaset ovat pieniä ja niiden ruokkiminen on haastavaa.


title: Huumekala

text: Huumekala syö pienikokoista liharuokaa, joskus vain itse pyydystämiään eläviä pieneliöitä. Siksi se menestyy parhaiten kypsässä riutta-akvaariossa. Sopivat vesiarvot ovat lämpötila 22-25 °C; suolaisuudesta kertova ominaispaino 1.020-1.025 ja pH 8.1-8.4.


title: Domination Black

text:
Domination Black on Kotkassa vuonna 2003 perustettu heavy metal -yhtye, jonka tyyliä kuvastaa musiikillisesti ja ulkomusiikillisesti 1980-luvun thrash metal (Metallica, Megadeth, Anthrax, Slayer, Venom) ja saman aikakauden heavy metal (Dio, Judas Priest, W.A.S.P., Mercyful Fate).
Yhtye julkaisi ensimmäisen albuminsa "Fearbringer" vuonna 2005 kokoonpanolla Kari Killgast (laulu), Ville Wiren (kitara), Lauri Eerola (basso), Juuso Elminen (kosketinsoittimet), Juha Beck (rummut) ja Teppo Heiskanen (kitara). Tätä seurasi "Dark Legacy" vuonna 2006 samalla kokoonpanolla.


title: Domination Black

text: "Fearbringer" ja "Dark Legacy" -albumien kansissa seikkailevan hirviöhahmon on suunnitellut Mr. Lordi. Kappaleesta "The Psycho" (albumilta "Fearbringer") Domination Black julkaisi ensimmäisen videonsa vuonna 2005.


title: Domination Black

text: Vuonna 2008 yhtye julkaisi kolmannen levynsä nimeltä "Haunting". Levyn kappaleessa "The House of 1000 Eyes" vierailee taustalaulajana Mr. Lordi. Julkaisu meni ilmestymisviikollaan Suomen virallisen singlelistan sijalle 15. Kappaleesta on myös tehty video (ohjaaja K. Sandberg). "Hauntingin" julkaisun myötä Domination Black teki useita esiintymisiä ympäri Suomea käsittäneen "Hangover From Hell" -kiertueen. Vuonna 2009 yhtye esiintyi ensimmäistä kertaa Suomen rajojen ulkopuolella Saksassa Nordischer Klang -festivaaleilla Greifswaldissa.


title: Domination Black

text: Vuodenvaihteessa 2009–2010 laulaja Killgast päätti jättää yhtyeen ja hänen seuraajakseen yhtyeen riveihin astui Matias Palm vuoden 2010 keväällä.


title: Domination Black

text: Yhtye alkoi pikaisesti sovittaa uutta materiaalia seuraavaa levyä varten ajaen samalla uutta kokoonpanoaan sisään keikkailemalla mm. Venäjällä, missä orkesteri otettiin hyvin vastaan. Albumin "" nauhoitukset käynnistyivät kevättalvella 2011 äänittäjä/tuottaja Teemu Aallon kanssa ja kesäksi valmistuneen miksauksen viimeisteli masteroinnillaan ruotsalainen metalliguru Dan Swanö. Levy julkaistiin 22.2.2012 ja hiukan ennen levyn ilmestymistä julkaistiin musiikkivideo kappaleesta "Evilizer". Levy nousi ilmestyttyään Suomen viralliselle listalle ja saavutti myös sijoituksen Rumban listalla. Yhtye keikkaili levyn tiimoilta Suomessa, Ruotsissa, Venäjällä, Virossa sekä Romaniassa.


title: Domination Black

text: Vuoden 2014 aikana Domination Black teki muutamia kotimaan keikkoja ja esiintyi myös Virossa maan suurimmalla raskaaseen musiikkiin keskittyvällä festivaalilla nimeltä Hard Rock Laager. Yhtye julkaisi myös singlen "Master of Deception", jolle soitti kitarasoolon Chris Holmes (ex-W.A.S.P.) .Holmes osallistui myös kappaleesta tehtyyn promovideoon.


title: Domination Black

text: Huhtikuussa 2018 yhtyeen rumpali vaihtui ja Juha Beckin tilalle astui Ville Nissinen. Myös kitaristi Ville Viren jäi bändin toiminnasta pois.


title: Turun synagoga

text: Turun synagoga on Turun juutalaisen seurakunnan synagoga. Se on toinen Suomen kahdesta synagogasta, toinen on Helsingin synagoga Helsingissä.


title: Turun synagoga

text: Turun synagoga on valmistunut vuonna 1912, ja rakennettiin tuolloin lainarahoilla. Sen suunnittelusta vastasivat arkkitehdit August Krook ja J. Eskil Hindersson. Synagogan julkisivu on tehty tiilestä ja se on rapattu. Rakennus on kaksikerroksinen ja sen keskustilassa on kupoli. Turun synagoga on listattu Museoviraston Valtakunnallisesti merkittävät kulttuurihistorialliset ympäristöt -luetteloon.


title: Ahmosuon lentokenttä

text: Ahmosuon lentokenttä on lentokenttä Oulun Hangaskankaalla noin 20 kilometriä Oulun keskustasta Kajaaniin suuntaan lähellä Muhoksen ja Tyrnävän kuntien rajoja. Kentältä toimivat pääasiallisesti Oulun Ilmailukerho ry toimintamuotonaan purjelento ja Sky Relax -vetovarjoyhdistys. Kenttää käytetään myös varjoliidon nousu- ja laskeutumiskenttänä. Asfalttinen kiitotie on kapeahko ja kummassakin päässä on sepelipintainen seisonta-alue. Polttoainepiste on kerhon ylläpitämä.


title: Ahmosuon lentokenttä

text: Ahmosuon lentokenttä otettiin käyttöön vuonna 1987 korvaamaan Oritkarin lentokenttää. Oulun kaupunki halusi päästä Oritkarin kentästä eroon ja suostui rakentamaan Ahmosuolle uuden.


title: Thordénin varustamo

text: Thordénin varustamo on nykyisin ruotsalainen mutta sotavuosiin asti suomalainen laivayhtiö. Sen omistaja ja perustaja oli laivanvarustaja Gustaf Thordén.


title: Thordénin varustamo

text: Toukokuussa 1941 Thordénin varustamon tankkilaiva M/T Josefina Thordén joutui saksalaisten ilmahyökkäyksen kohteeksi Färsaarten pohjoispuolella. Alus upposi ja sen 17 merimiestä menehtyivät, mukana aluksen päällikkö, myöhemmän kansanedustajan ja ministerin Jacob Södermanin isä. Varustamo kieltäytyi maksamasta rästiin jääneitä korvauksia Södermanin perheelle, kunnes Niilo Wälläri soitti varustamoon ja korjasi asian.


title: Thordénin varustamo

text: Vuonna 1982 Jacob Söderman osallistui Suomen hallituksen ministerinä hyökkäyksen uhrien muistomerkin vihkimistilaisuuteen.


title: Operaatio Uppsala

text: Operaatio Uppsala oli Norjan tiedustelupalvelun 1950-luvun alussa tekemä operaatio, jossa se palkkasi entisiä suomalaisia kaukopartiomiehiä tiedustelemaan Neuvostoliiton sotilastukikohtia Karjalassa.


title: Operaatio Uppsala

text: Kun Neuvostoliittoon lähetetyt vakoojat olivat lähes poikkeuksetta kuolleet, Norjan tiedustelupalvelu sai ajatuksen palkata suomalaisia kaukopartiomiehiä tiedustelemaan rajan taakse Neuvostoliiton sotakohteita. Näillä miehillä oli luja ammattitaito kyseiseen tehtävään, sillä he olivat sodan aikana kestäneet jopa viikkoja vihollisen linjojen takana.


title: Operaatio Uppsala

text: Palkkioksi retkistään suomalaisille luvattiin noin miljoonan markan palkkiota. Tästä syystä monet pyydetyistä suostuivat tehtäviin. He saivat käyttöönsä uusimpia kameroita, aseen ja ruokaa.


title: Operaatio Uppsala

text: Rajan ylittäminen oli hankalaa ja jos se onnistui, oli vaarana neuvostoliittolaiset rajavartijat. Tulitaisteluilta ei vältytty. Muun muassa Arvo A. Juvonen joutui tulitaisteluun kahden neuvostoliittolaisen rajavartijan kanssa. Myöhemmin samalla retkellä hän myös ampui erästä rajavartijaa. Tiedusteluretkillä katosi yksi henkilö, Heikki Määttänen, toukokuussa 1950 eikä hänen kohtalostaan tiedetä vieläkään, vaikka hänestä tiedusteltiin myös FBI:ltä. Lisäksi yksi mies kuoli hämärissä olosuhteissa Lapissa.


title: Operaatio Uppsala

text: Suomelle tiedustelutehtävät olivat poliittisesti vaarallisia. Retkiä yritettiin turhaan estää muun muassa toimeksiantajien kautta. Toisaalta Puolustustusvoimat, Rajavartiolaitos ja Suojelupoliisi olivat henkilötasolla toiminnasta tietoisia. Suojelupoliisille annettiin ohjeet tutkia asiaa "kaikessa hiljaisuudessa". Moni operaatioon osallistuneista suomalaisista joutui lähtemään maanpakoon Yhdysvaltoihin. Osa heistä, kuten Arvo Juvonen, työskenteli CIA:lle. Juvonen teki Suomesta lähdettyään tiedusteluretkiä Pohjois-Norjasta käsin Petsamon alueelle. Elokuussa 1954 tehdyllä retkellä käytettiin menomatkalla rajan ylitykseen ilmapalloa.


title: Operaatio Uppsala

text: Kaikkiaan kolme operaatio Uppsalaan osallistunutta suomalaista tuomittiin rangaistuksiin Suomessa: Reino Sappinen vuonna 1954 sekä Lauri Solehmainen ja Emil Torssonen pitkän pakomatkan jälkeen vuonna 1970.


title: Silosarvikala

text: Silosarvikala ("Naso lituratus"), akvaarioharrastajien kesken usein naso tai nasu, on välskärikaloihin kuuluva kala.


title: Silosarvikala

text: Silosarvikala kasvaa 45 cm pitkäksi. Aikuisen yksilön pyrstö on lyyranmuotoinen. Silosarvikalat vaihtavat väriään ympäristönsä mukaan. Kalan erottaa muista "Naso"-suvun lajeista sen pyrstön tyvessä olevista oranssikantaisista piikeistä.


title: Silosarvikala

text: Silosarvikala on kotoisin Indopasifiselta merialueelta. Se viihtyy riuttojen läheisyydessä, mutta tarvitsee paljon vapaata uintitilaa.


title: Silosarvikala

text: Silosarvikala on usein aggressiivinen muita välskäreitä kohtaan.


title: Silosarvikala

text: Nuori silosarvikala syö mieluiten ruskeaa makrolevää. Myös muut levät ja levävalmisteet kelpaavat. Luonnossa aikuiset nasot siirtyvät syömään lähinnä planktonia.


title: Jean-Léon Gérôme

text: Jean-Léon Gérôme (11. toukokuuta 1824 Vesoul, Haute-Saône – 10. tammikuuta 1904 Pariisi) oli ranskalainen taidemaalari ja kuvanveistäjä, joka vaikutti Ranskassa 1800-luvun akateemisen taiteen kultakaudella. Gérôme kuului kreikkalaisneoklassistien ryhmään ja toimi ryhmän keulakuvana. Töiden aiheet olivat usein joko klassiseen mytologiaan tai itämaiseen elämään perustuvia. Gérôme teki myös jonkin verran muotokuvia.


title: Jean-Léon Gérôme

text: Gérôme syntyi työläisperheeseen vuonna 1824. Nuorena hän opiskeli isänsä alaisena latinaa ja kreikkaa, muttei mitään moderneja kieliä, mikä harmitti Gérômea suuresti myöhemmin hänen huomatessaan, mikä etu kielistä oli matkustaessa. 16-vuotiaana hän oli suorittanut Bachelor of Letters -tutkinnon sekä oli saavuttanut keskinkertaista menestystä piirustuksessa. Hän menestyi huomattavasti paremmin kreikassa, latinassa ja historiassa.


title: Jean-Léon Gérôme

text: Gérômen isän käydessä Pariisissa hän toi pojalleen tuliaisiksi laatikollisen öljyvärejä ja pienen Decampsin kuvan, jonka Jean-Leon kopioi tarkasti. Tästä innostuneena hän suuntasi opintonsa taiteeseen ja ryhtyi opiskelemaan piirustusta Claude-Basile Cariagen johdolla (Gérôme oli saanut muodollista opetusta piirtämisessä jo 9-vuotiaasta asti ja maalaamisessa 14-vuotiaasta). Cariage oli vaativa opettaja ja vannoi tiukan akateemisen taiteen nimiin. Hänen opetusmetodinsa pohjautuivat hyvin pitkälti 1800-luvun akateemisen taiteen perinteeseen, jossa oppilaat etenivät huolellisen harjoittelun jälkeen vaihe vaiheelta eteenpäin opiskelussa, mm. kehon eri mittasuhteiden opiskeluun käytettiin 4–5 vuotta aikaa. Samaan aikaan Paul Delarochen lapsuudenystävä, joka asui Vesoulissa, näki Gérômen Decampsin kopion. Hän kehui maalausta ja taivutteli Gérômen isän lähettämään poikansa Delarochen ateljeeseen. Alun perin Gérômen isä oli ollut taiteilijan uraa vastaan, koska arveli poikansa jäävän köyhäksi sillä tiellä, myös muu suku piti ajatusta varsin arveluttavana.


title: Jean-Léon Gérôme

text: 1840 Gérôme kuitenkin lähti opiskelemaan Ranskaan Académie Julianiin Paul Delarochen ateljeeseen. Delaroche oli aikansa tunnetuimpia historiamaalareita ja hänen ateljeensa oli maineikas. Gérôme sai opiskella isänsä luvalla ensimmäisen vuoden ajan sillä ehdolla, että hänen taidoissaan tapahtuisi kehitystä. Hän lunastikin nämä odotukset tekemällä onnistuneen kopion Zurbaranin maalauksesta. Gérôme lähetti maalauksen todisteeksi kehityksestään isälleen, joka tämän jälkeen lupasi antaa hänen jatkaa opiskeluaan.


title: Jean-Léon Gérôme

text: Delarochen ateljeessa piirrettiin aamulla 5 tuntia samaa asentoa tai opettajan valitsemaa mallia ja lopun päivästä oppilaat työskentelivät omien projektiensa parissa, jotka kuuluivat myös opintosuunnitelmaan (mm. piirrosten kopiointia). Jokaiseen piirustukseen käytettiin viikko aikaa. Gérôme sai Delarochen ateljeessa paljon kannustavaa palautetta, sekä solmi monia ystävyyssuhteita ja vlla tästä summasta) Gérôme käytti paljon tästä rahasta ystäviensä ja tuttaviensa ruokkimiseen, jopa siihen pisteeseen saakka, että hänelle itselleen ei riittänyt ruokaa. Gérôme saavutti nopeasti omassa ystäväpiirissään johtajan aseman, anteliaisuutensa ja luontaisen charminsa avulla.


title: Jean-Léon Gérôme

text: 1843 Delarochen oppilas kuoli kaksintaistelun jälkimaininkien aiheuttaman masennuksen seurauksesta, pian tämän jälkeen myös Delarochen vaimo kuoli. Näiden onnettomuuksien jälkeen Delaroche päätti sulkea ateljeensa ja lähteä Roomaan. Näihin aikoihin Gérôme palasi lomalta Vesoulista vanhempiensa luota ja huomasi hämmästyksekseen, että ateljee oli suljettu. Hän kuitenkin sai kutsun lähteä mukaan Roomaan Delarochen ja tuoreen Prix de Romen voittajan E-J Dameryn kanssa. Myöhemmin Gérôme kuvasi tätä Roomassa viettämäänsä vuotta elämänsä onnellisimmaksi ajaksi. Hänellä ei ollut vielä suuria taitoja ja opittavaa oli paljon, Gérôme ei kuitenkaan masentunut tästä vaan nautti ajastaan Delarochen ohjauksessa. Hän teki useita harjoitelmia arkkitehtuurista, maisemista, figuureista ja eläimistä.


title: Jean-Léon Gérôme

text: 1844 hän palasi Pariisiin aloittaaksensa opinnot Charles Gleyren Ateljeessa hänen isänsä kehotuksesta. Gérôme ei puhunut myöhemmin juurikaan opinnoistaan Gleyresin ateljeessa, vaikka olikin listautuneena oppilaaksi aina vuoteen 1847 asti. Gleyresin vaikutus näkyy kuitenkin monissa Gérômen töissä.


title: Jean-Léon Gérôme

text:
Ennen varsinaisen uransa alkua Gérôme myi maalauksiaan ja teki tilauksesta mestarikopioita. 1846 hän ryhtyi Delarochen assistentiksi. Delaroche 1847 rohkaisi häntä osallistumaan salonkiin, jossa hän voitti kolmannen palkinnon maalauksellaan Kukkotappelu, jota voidaan pitää hänen varsinaisen uransa alkuna. 1848 Ranskan vallankumouksen aikaan hän toimi kansalliskaartin jäsenenä. Samana vuonna hän sai toisen palkinnon Pariisin salongissa maalauksistaan "The virgin, the infant Jesus and Saint" ja "Drunken Bacchus and Cupid". 1851 hän osallistui maalauksella "Greek Interior and Souvenir d'Italie", 1852 "Paestum" 1853 "An Idyll".
Ennen matkojaan Gérôme teki tilaustöitä yksityisille tilaajille ja Ranskan valtiolle. Hän sai myös Ranskan valtion myöntämää apurahaa. Hän matkusti 1854 Turkkiin Tonavan rannikolle ja 1857 Egyptiin. Siellä hän tutustui orientaaliseen elämäntapaan, josta tuli antiikinaiheiden kanssa tunnetuimpia hänen töidensä aiheita. Hän maalasi 1855 kolme suurta työtä "Pifferaro, paimen" "Venäläinen konsertti" ja yhden suuren historiallisen maalauksen. Töistä heijastui Gérômen edistyminen taiteilijana.


title: Jean-Léon Gérôme

text: Egyptin matka kalastus-, metsästys- ja maalausmatkoineen antoi kimmokkeen Gérômelle suuriin orientaaliaiheisiin teoksiin. Näihin aikoihin hän alkoi nousta koko orientalistikoulukunnan keulakuvaksi, tarkkoine kuvauksineen Lähi-idästä ja Egyptistä.


title: Jean-Léon Gérôme

text: Yleensä Gérôme osallistui salonkiin joka vuosi. Théophile Gautier kuvasi vuonna 1858, miten energisesti Gérôme valmistautui työskennellen vuorotellen monen yksityiskohtaisen maalauksen kanssa. Gérômella olikin tapana työskennellä vuosien ajan työstäen montaa maalausta samanaikaisesti. Hän osallistui 1859 salonkiin kuudella maalauksella, nämä maalaukset sinetöivät hänen maineensa taitavana ja arvostettuna maalarina. Vuosien 1857, 1859 ja 1861 salongit olivat Gérômen uran kannalta tärkeimmät.


title: Jean-Léon Gérôme

text: Gérôme sai 1861 valmiiksi yhden uransa merkkipaaluista, 45 x 78 cm kokoisen maalauksen "Vanki", joka kuvasi joen yli soudettavaa vankia. Realistina Gérôme oli siirtynyt objektiivisempaan observointiin historiallisissa kuvaelmissa romanttisen liioittelun sijaan. Maalauksesta tulikin 1800-luvulla tunnettu erinäisten painokuvien ja valokuvajäljennösten ansiosta. Hän myi taulun 5 500 frangin hintaan Nantesin museolle. Myöhemmin hän koetti ostaa sitä takaisin 15 000 frangin hintaan myydäkseen sen 30 000 frangilla amerikkalaiselle keräilijälle. Museo kieltäytyi myymästä. Myöhemmin hän sai luvan viedä maalaukseen salonkiin, jossa se saavutti suuren suosion. Gérôme sai myös luvan maalata alkuperäisestä kopion, jonka hän myöhemmin myi 20 000 frangin hintaan amerikkalaiselle keräilijälle.


title: Jean-Léon Gérôme

text: 1861 Gérôme suunnitteli kahdeksan kuukauden matkaa Lähi-itään ja Egyptiin, jonka jälkeen hän aikoi mennä vihille välittäjänsä tyttären kanssa. Hän ajautui kuitenkin odottamattomasti kaksintaisteluun matkaa ennen pidetyissä juhlissa. Tuntemattoman miehen kanssa vaihdetut sanat riistäytyivät kaksintaisteluksi pistooleilla. Luoti osui Gérômea ranteeseen ja upposi sieltä hänen olkapäähänsä. Taistelussa olisi voinut käydä huomattavasti pahemminkin, mutta paikalle saapuneen lääkärin neuvo juuri ennen ottelua: ”Seiso sivuttain” luultavasti pelasti Gérômen hengen. Hän päätti tästä huolimatta lähteä Egyptiin, mistä hän lähtisi vielä kohti Syyriaa. Haavat paranivat maalarin onneksi matkalla ja takaisin tultuaan hän nai Marie Goupillin, joka oli kuuluisan taidevälittäjän Adolphe Goupilin tytär. Avioliitto oli pitkä ja kukoistava, sen aikana he saivat neljä tyttöä ja yhden pojan.


title: Jean-Léon Gérôme

text: 1864 École des Beaux-Artsiin (Ranskan valtion taideakatemia) haettiin kolmea uutta opettajaa, joista jokainen perustaisi oman ateljeensa, jonne otettaisiin 16 oppilasta. Gérômea pyydettiin yhdeksi uusista opettajista ja hän suostui. 1863 salongin sääntöjä oli muutettu, niin että taiteilijat saivat asettaa ehdolle vain kolme työtä ja valittujen töitten lukumäärää oli vähennetty radikaalisti. Tämä oli johtanut myös Beaux-Artsin rakennemuutokseen.


title: Jean-Léon Gérôme

text: 1864 Hän osallistui "The Almeh" tai "The Belly Dancer" -töillä salonkiin ja 1867 töillä "The head of the Rebel Beys at the Mosque el Assaneyn in Cairo" ja "Slave Market". Samana vuonna hän osallistui maailmannäyttelyyn, johon hän valitsi 12 parasta työtään ja myös viimeisteli kuuluisan maalauksen "Dead Caesar".


title: Jean-Léon Gérôme

text: Valtion palvelijana Ecole des Beaux-Artsissa, kansalliskaartin jäsenenä ja töittensä imperialistisen sanoman vuoksi hän oli valtion ja kuningasperheen suuressa suosiossa, vaikka loppuaikoina edes kuningasperheellä ei ollut varaa ostaa maalauksia häneltä.


title: Jean-Léon Gérôme

text: Hän menestyi 1868 salongissa maalauksilla "The Death of Marshall Ney" ja "Golgotha". Menestys 1869 salongissa ei taas ollut kovinkaan suuri. Hän esitteli ainoastaan kaksi pientä orientaalimaalausta ja yhden yksityiskohtaisen piirroksen.


title: Jean-Léon Gérôme

text: 1870 Hänen oli paettava Ranskasta Saksan hyökkäystä. Hän jätti 1868 matkoilla hankkimansa rekvisiitat, maalit, siveltimet ja telineet kotiin. Pakkasi ainoastaan tarpeellisen ja otti vaimonsa ja lapsensa mukaan paetakseen Englantiin, Lontooseen sodan ajaksi. Englannissa hän sai nopeasti koottua maalaustarvikkeet ja rekvisiitat, ja vuokrattua italialaisia miehiä malleiksi esittämään bashi-bazouk-sotilaita. Englannissa hänet nimitettiin kuninkaallisen akatemian ulkomaan kunniajäseneksi. Hän lähti takaisin Ranskaan 1871 ja huomasi että kolme tykin ammusta oli osunut hänen taloonsa, hajottaen osan katosta. Suuria töitä ei valmistunut Englannista paluun jälkeen, Gérôme täytyi korjata perheensä omaisuutta, sekä omaa mainettaan, joka oli jokseenkin kärsinyt hänen asioidessaan hävinneen kuningasperheen kanssa. Hän jatkoi matkojaan Lähi-itään hyvin pian. Gérôme kävi Turkissa 1871 ja 1873 matkusti Espanjan kautta Algeriaan Gustave Boulangerin ja kolmen oppilaansa kanssa.


title: Jean-Léon Gérôme

text: 1874 Salonkiin hän halusi puhdistaa mainettaan ja maalasi barokkiaiheisia maalauksia antiikki- tai orientaalimaalausten sijaan. Maalaukset olivat "The Rex Tibicen" ja "L'Eminence Grise". Näistä Tuomaristo antoi Gérômelle kultamitalin. Hän ei kuitenkaan suostunut ottamaan mitalia (4 000 frangin arvoista) vastaan, vaan antoi sen Ecole des Beaux-Artsin opiskelijarahastolle. Talon ja maineen korjaaminen olivat vieneet suurimman osan hänen ajastaan 1869–1873.


title: Jean-Léon Gérôme

text: 1875 Gérômen tuotanto kääntyi pienikokoisemmaksi ja yksinkertaisemmaksi niin aiheeltaan kuin kompositioltaan. Toisen valtakunnan romahtamisen jälkeen yhteiskuntarakenne ei enää mahdollistanut suurten historiamaalausten kysyntää. Vaikka maalauksia meni silti vielä jonkin verran kaupaksi rikkaille yksityiskeräilijöille Amerikkaan, hän työskenteli suurimaksi osaksi pienten maalausten parissa.


title: Jean-Léon Gérôme

text: Samana aikakautena hän siirtyi itselleen uudelle taiteen alalle kuvanveistoon. Hän toteutti pieniä eläinveistoksia Fremietin avustuksella, joka oli hänen ystävänsä ja eläinanatomian asiantuntija. 1878 salongissa hän esittelikin "Pollice Verso" -maalaukseensa perustuvan kahden hahmon, aidossa mittakaavassa toteutetun pronssiryhmän. 1881 salongissa hän esitteli ison marmoriveistoksen. Samana aikakautena hän esitteli myös kaksi maalausta roomalaisesta orjakaupasta ja yhden kristityistä marttyyreistä roomalaisella areenalla, joka on "Pollice Verson" kanssa nykypäivänä esiintyvistä maalauksista kaikkein yleisimmin käytetty kuvituksina. Geromen matkan Espanjaan 1883 Granadaan Alhambran linnakkeeseen sanotaan olleen innoituksena "The Christian Martyrs' Last Prayers" maalaukselle.


title: Jean-Léon Gérôme

text: Vuodesta 1884 vuoteen 1891 Gérôme menetti monta läheistään. Hänen isänsä kuoli 1884. Samana vuonna velipuoli ja vaimon isä. 1886 Gérômen läheinen ystävä Paul Baudry ja 1888 Gustave Boulanger kuolivat. Ystäviensä tuella (Fremiet, Meissonier ja Bonnant) hän jaksoi ruveta taas työskentelemään. 1889 riehunut flunssa oli viedä myös Gérômen hengen, mutta hän kuitenkin selvisi, parantuen hitaasti. Kaksi muutakin onnettomuutta olivat lähellä viedä hänen henkensä, kaasuvuoto ja pronssivaasin putoaminen hyllyltä. Sairaanakin ollessaan Gérôme vaati, että hänen sänkynsä viereen tuodaan patsas jota hän voi muotoilla, koska jos hän kuolisi, hän halusi kuolla työskennellessään.


title: Jean-Léon Gérôme

text: Näinä vuosina hän koetti työskennellä kaiken mahdollisen ajan minkä kykeni surultaan ja sairauksiltaan. Maalausten aiheet olivat realistisempia ja aikakauden symbolistien innoittamana hieman entisiä teoksia runollisempia ja dramaattisempia. 1887 salonkiin hän valmisti aitoon mittakaavaan toteutetun marmoripatsaan "Omphale", jonka anatomiseen tarkkuuteen hän oli itse todella tyytyväinen. Kolme vuotta myöhemmin hän valmisti kaksi samantyyppistä naisfiguuria, toisen aitoon mittakaavaan ja toisen hieman suuremmaksi: "Tanagra" ja "Bellona". 1892 salonkiin hän osallistui maalauksella "The Pygmalion and Galatea", jossa kuvanveistäjä ojentuu suutelemaan kivestä veistämäänsä malliaan, joka herää eloon. 1892 hän teki monta tilausmuotokuvapatsasta. Patsaista monet olivat teknisiä taidonnäytteitä, poikkeuksena ainoastaan Sarah Bernhardtin muotokuva joka edusti Gérômen tuotannossa epätavallisempaa tyyliä. Gérôme työskentelikin paljon veistosten parissa 1890-luvulla ja 1900-luvun alussa, vaikkakin teki myös maalauksia samaan aikaan. Hän palkkasi itselleen kuvanveistoassistentin Emile Decorhementin auttamaan häntä aikataulujen ja raskaitten valuprosessien kanssa. Myöhempiä tärkeitä maalauksia olivat 1899 "Frederick the Great"" jota hän itse piti parhaimpana veistoksenaan, 1900 "Caesar Crossing the Rubicon" 1901 ja "Washington". Viimeisimpiin veistoksiin kuului myös vuonna 1902 salongissa esitelty kotka.


title: Jean-Léon Gérôme

text: Viimeisiä vuosinaan 1900-luvun alkupuolella Gérômen kuvailtiin olevan vielä elinvoimainen ja impulsiivinen. Hän aloitti vanhaan tapaansa kello kahdeksan työskentelyn, piti viidentoista minuutin lounastauon ja jatkoi työskentelyä auringonlaskuun. Hän aikoi vielä viimeisinä kuukausinaan esitellä yleisölle uuden "Corinthia"-patsaansa. Kuitenkin sisäkkö löysi hänet kuolleena 10. tammikuuta 1904. Edellisenä päivänä hän oli ehtinyt suunnitella matkaa Monte Carloon oppilaansa Dagnan-Bouveretin kanssa. Tammikuun 13. päivänä pidettiin hautajaiset ja Gérôme haudattiin Montmartren hautausmaalle "Sorrow"-patsaan juurelle, jonka hän oli valauttanut pojalleen Janille. Vielä Gérômen kuoltua hänen veistoksensa "Corinthia" ja toinen pronssinen veistos "Metal Worker" esiteltiin Pariisin salongissa 1904.


title: Jean-Léon Gérôme

text: Gérômen jäämistö arvioitiin 1 007 760 frangin arvoiseksi. Siihen kuului vanhojen mestarien maalauksia ja Gérômen aikalaisten teoksia kuten Fremietin ja Baryen pronsseja, Ingresin lyijykynämuotokuvia, Daumierin, Fortunyn, Bridgmanin, Aubletin, Raffetin, Guillaumetin, Cormonin, Detaillen, Jalabretin ja muiden öljyväritöitä. Harvinaisin osa jäämistöstä oli studiorekvisiitta, johon kuului pistooleja, kiväärejä, miekkoja, kilpiä, 10 kpl orientaalisia satuloita, 52 paria erilaisia kenkiä ja 173 erilaista pukua.


title: Jean-Léon Gérôme

text: Myöhemmin Aime-Morot sai tilaustyönä Ranskan hallitukselta valmistaa muistomerkki Gérômen muistolle. 1909 muistomerkki paljastettiin. Se esitti Gérômea studiossaan työstämässä "The Gladiators" -teosta. Toisen maailmansodan jälkeen teos vietti pitkän ajan varastossa pölyyntymässä. Nyt se on nostettu uudelleen näytteille Musee d'Orsayhin


title: Jean-Léon Gérôme

text: 1860 Gérôme aloitti ohjaajana Ecole des Beaux-Artsissa. Tähän aikaan Beaux-Artsissa ei voinut saada kritiikkiä tai ohjausta maalauksistaan. Oppilaat yleensä opiskelivat piirtämistä Beaux-Artsissa ja myöhemmin siirtyivät johonkin Pariisin yksityisakatemioista opiskelemaan maalausta. 1864 koulun muiden muutosten mukana aloitettiin kolme edistyneempää luokkaa, joissa myös maalattiin. Gérômen ateljee oli yksi näistä. Hän opetti omassa luokassaan 1904 kuolemaansa asti.


title: Jean-Léon Gérôme

text: Gérômen ateljee oli tunnettu vapaammasta kurista kuin kaksi muuta Beaux-Artsin professoria. Hän vieraili ainoastaan kahtena tai kolmena aamuna viikosta antamassa kritiikin valmistuville töille. Usein hän auttoi oppilaitaan yksityisissäkin ongelmissa ja tuki heitä taloudellisesti järjestämällä heille töitä kuvittajina tai opettajina. Joskus hän jopa salaa osti heidän töitään välittäjien kautta. Gérôme oli niin taiteellinen kuin henkinenkin tuki oppilailleen, ja hän tunnetusti vihasi hallinnollisia tehtäviä koulussa, kuten myös vihasi sitä, että joku sekaantui siihen miten hänen tulisi opettaa. Hän näki tärkeäksi enemmänkin oppilaitten kehittymisen ja menestymisen.


title: Jean-Léon Gérôme

text: Menestyneimpiä oppilaitaan olivat: Dagnan-Bouveret, Georges Ferdinand Bigot, Lecomte du Nouy, Thomas Eakins, Delphin Enjolras, Frank Boggs, Frederick Arthur Bridgman, Kenyon Cox, Dennis Miller Bunker, William DeLeftwich Dodge, Wyatt Eaton, Alexander Harrison, Robert Lee, MacCameron, Siddons Mowbray, Aloysius O'Kelly, Lawton Parker, Harper Pennington, William Picknell, Julius Stewart, Albert Edelfelt, Abbott Handerson Thayer, Vasili Vasilyevich Vereshchagin, Douglas Volk, J. Alden Weir.


title: Jean-Léon Gérôme

text: Gérômen piirustus- ja maalaustekniikka olivat vahvana linkkinä amerikkalaiselle realismille, ja sitä kautta Amerikassa ja Firenzessä säilyneelle nykypäivän klassiselle realismille. Thomas Eakins opetti Pennsylvanian Akatemiassa Gérômelta lainaamiaan oppeja, mikä johti yleiseen korkeatasoisen piirustus- ja maalaustaidon leviämiseen 1860-luvulla. Samoin kuin Dennis Bunkerin ja William Paxtonin Gérômemainen opetus Bostonin koulussa myöhemmin samalla vuosisadalla.


title: Jean-Léon Gérôme

text: Suorempiakin opettajalta opettajalle siirtyneitä linjoja on havaittavissa. Gérômen ateljeessa opiskellut William Paxton, opetti Robert Hale Ives Gammellia, joka taas opetti Richard Lackia. Lackin Atelieessa on opiskellut esim. Juliette Aristides, Paul DeLorenzo, Daniel Graves. Gammellin oppilaita olivat mm. Charles Cecil ja Allan Banks. Geromen perinettä jatkoivat myös Filadelfo Simin ateljeessa jota johti isän 1923, hänen tyttärensä Nerina Simi. Tämän ateljeen oppilata olivat mm. Simona Dolci ja Daniel Graves.


title: Jean-Léon Gérôme

text: Gérôme ei sinänsä keksinyt mitään uusia piirustus- tai maalaustekniikoita vaan pyrki kokoamaan kaiken parhaimman oppimastaan sekä käyttämään ja opettamaan sitä. Hänen piirustustyylinsä ja piirustustekniikkansa oli jotain realismin ja klassisen ihanteen väliltä, kuten hänen ihannoimiensa Jean Auguste Dominique Ingresin ja François Ruden tyyli. Suurta vaikutusta oli myös Delarochen ja Charles Gleyren historiallisilla ja mytologisilla tyyleillä, sekä klassisen kauniilla muodoilla.


title: Jean-Léon Gérôme

text: Hän nojasi yleensä piirustuksissaan mieluummin tarkkaan yksinkertaisuuteen kuin monimutkaiseen kompositioon tai mittauksiin, jotka myöhemmin saattaisivat osoittautua väärin tehdyiksi. Maaliakin hän osasi käyttää niin tarkasti, että tiesi aina jokaiseen värialueeseen ja siveltimenvetoon kuluvan määrän maalia, ja maalaussession loputtua hänen palettinsa oli aina tyhjä. Gérôme tunnetaankin vuosisatansa tarkimpana piirtäjänä ja todella taitavana käytännön tekniikan hallitsijana, jonka työt olivat aina virheettömiä.


title: Jean-Léon Gérôme

text: Gérôme aloitti yleensä maalauksensa kevyellä luonnoksella ilman mallia, jonka jälkeen hän teki monta pidemmälle vietyä luonnosta pitäen alkuperäisen komposition samana. Tämän jälkeen hän aloitti valmistelut; rekvisiitan, vaateitten ja mallien etsimisen. Ensimmäinen varsinainen vaihe oli isolle paperille tehty tarkka piirros malleista, jonka hän sitten siirsi kankaalle, tai ohittaen tämän vaiheen, hän teki ainoastaan öljyluonnoksen jonka hän sitten kopioi kankaalle, maalatakseen yksityiskohdat. Samaa akateemista tekniikkaa käytettiin jo Rafaelin studiossa 1500-luvulla.


title: Jean-Léon Gérôme

text: Gérômella oli viisi lasta, neljä tyttöä ja yksi poika (Jan), joka toimi myös taidemaalarina lyhyen elinikänsä. Hän kuoli 27-vuotiaana keuhkotautiin 1891. Hänen avioliittoaan Marie Goupillin kanssa kuvattiin onnelliseksi. Alussa perhe asui halvemmin Rue de Brusselssin varrella Pariisissa. Myöhemmin Gérôme osti isomman tontin Pariisista, jonne hän rakensi talon, johon kuului iso piha, hevostallit, alakerran kuvanveistostudio ja yläkerran maalausstudio, jossa pohjoisella seinällä oli luonnonvaloa varten jättimäinen ikkuna. Gérôme oppi matkoillaan myös puhumaan arabiaa sekä jonkin verran italiaa.


title: Kiinanpalatsikoira

text: Kiinanpalatsikoira eli pekingeesi on koirarotu, jonka alkuperämaa on Kiina.


title: Kiinanpalatsikoira

text: Pekingeesin olemus leijonamainen. Sen häntä on tiiviisti selänmyötäinen ja kaartuu loivasti toiselle sivulle. Jalat ovat lyhyet mutta vantterat. Pekingeesin kuono voi olla melko lyhyt.


title: Kiinanpalatsikoira

text: Kiinanpalatsikoira on hieman korkeuttaan pidempi. Pekingeesiuroksen säkäkorkeus on 19–23 cm ja narttujen 15–21 cm. Rodulle on tärkeää vankka luusto ja tiivis runko. Ihanteellinen paino urokselle on enintään 5 kg ja nartulle enintään 5,4 kg.


title: Kiinanpalatsikoira

text: Pekingeesin karva on kohtuullisen pitkää ja suoraa. Kaulan ympärillä on kaulurimainen harja. Peitinkarva on melko karheaa, aluskarva tiheää ja pehmeämpää. Pekingeesin korvissa, raajojen takaosissa, hännässä ja varpaissa on hapsut.


title: Kiinanpalatsikoira

text: Turkin väreinä ovat sallittuja muut paitsi albiino ja maksanruskea. Turkki vaatii säännöllistä hoitoa (kampaus noin kerran viikossa, pesu tarvittaessa).


title: Kiinanpalatsikoira

text: Pekingeesi on luonteeltaan peloton, uskollinen ja pidättyväinen. Arkuus ja aggressiivisuus eivät kuulu sen luonteeseen. Se on yhden ihmisen koira, joka on lojaali omistajalleen. Pekingeesi ei mielistele tai palvo, mutta osoittaa ymmärrystä ja lojaaliutta ihmistä kohtaan. Vaikka kiinanpalatsikoira puolustaa omistajaansa uskollisesti, se ei ole missään nimessä vihainen. Se on hyvin ihmisläheinen ja lempeä koira, joka sopii hyvin seurakoiraksi.


title: Kiinanpalatsikoira

text: Pekingeesi on nimensä mukaiseksi lähtöisin Kiinasta. Buddhalaisuudessa leijona on pyhä eläin, ja sen vuoksi keisari halusi itselleen oman pienen "pyhän leijonansa". Niinpä kiinanpalatsikoira jalostettiin ja sen haluttiin muistuttavan leijonaa niin paljon kuin mahdollista.


title: Kiinanpalatsikoira

text: Pekingeesin tehtävänä oli vartioida palatsin aarteita ja varoittaa varkaista sekä karkottaa pahoja henkiä. Nämä pyhät koirat olivat itsekin tarkkaan vartioituja, ja varasta odotti kuolemantuomio. Rodun sai omistaa vain keisari eikä niitä saanut myydä, vaan ne saivat olla ainoastaan keisarillinen lahja. Alamaistenkin tuli painaa päänsä kiinanpalatsikoiran edessä. Rotu levisi länsimaihin boksarikapinan jälkeen. Länsimaissa rotuun ihastuttiin ja siitä tuli suosittu.


title: Kiinanpalatsikoira

text: Kiinanpalatsikoiran silmät ovat erittäin tulehdusalttiit suuruudesta johtuen. Lyhyt kuono voi aiheuttaa hengitysvaikeuksia ja kyynelkanavan tukkeumia. Pitkärunkoinen ruumiinrakenne voi altistaa välilevytyrälle.


title: Dandy in the Underworld

text: Dandy in the Underworld on brittiläisen glam rock-yhtye T. Rexin kahdestoista ja viimeinen albumi, joka julkaistiin vuonna 1977, eli samana vuonna kun yhtyeen perustaja ja keulahahmo Marc Bolan kuoli. Bolan on myös tehnyt albumin kaikki kappaleet. Albumin ehkäpä kuuluisimmat kappaleet ovat "Dandy in the Underworld" ja "I Love to Boogie".


title: The Slider

text: The Slider on brittiläisen glam rock -yhtye T. Rexin kolmas albumi nimenvaihdoksen jälkeen. Albumi ilmestyi vuonna 1972 ja se on myös yhtyeen menestynein albumi Yhdysvalloissa. Kuuluisimmat kappaleet levyltä ovat "Metal Guru", "Buick Mackane" ja "Telegram Sam".


title: Tanx

text: Tanx on brittiläisen glam rock -yhtye T. Rexin neljäs albumi ja se on ilmestynyt vuonna 1973. T. Rexin suosio alkoi vähitellen hiipua tämän levyn jälkeen. Kaikki albumin kappaleet on tehnyt yhtyeen keulahahmo Marc Bolan.


title: M/S Tor Botnia

text: M/S Tor Botnia () on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa aluksella on 8 050 tonnia ja sen jääluokitus on 1A Super. "Tor Botnia" on rekisteröity Liettuan lipun alle ja sen kotisatama on Klaipėda.


title: M/S Tor Botnia

text: Tor Botnian sisaraluksia ovat M/S Tor Finlandia, M/S Finnkraft ja M/S Finnhawk.


title: M/S Tor Botnia

text: 31. toukokuuta 2000 vastavalmistunut alus luovutettiin Nordic Holdings Ltd:n omistukseen, joka rekisteröi sen Yhdistyneen kuningaskunnan lipun alle nimellä "Finnmaster". Kotisatamaksi tuli Lontoo. Sen jälkeen alus vuokrattiin Finnlinesille. Saman vuoden kesäkuun alussa alus lähti telakalta Kiinasta. 30. kesäkuuta Finncarriers aloitti liikenteen Finnmasterilla Rauman ja Hullin välillä.


title: M/S Tor Botnia

text: Toukokuussa 2005 laiva päätyi norjalaisen Parline RoRo KS:n omistukseen. 14. joulukuuta 2006, kun alus oli matkalla Hullin ja Helsingin välillä, siihen tuli koneongelmia ja se joutui korjattavaksi Visbyhyn, Gotlantiin. 17. maaliskuuta 2008 tanskalainen DFDS Tor Line ilmoitti ostavansa Finnmasterin sekä sisaralus Finnreelin. 7. lokakuuta 2008 Finnmasterin ollessa matkalla Kielin kanavassa, ilmeni aluksen koneissa vikaa ja alus jouduttiin hinaamaan Kieliin korjattavaksi. DFDS Tor Linen liikenteeseen alus siirtyi tammikuussa 2009. Samalla alus sai nimen "Tor Botnia", ja se rekisteröitiin Liettuan lipun alle. Kotisatamaksi tuli Klaipėda. Tammikuun lopulla alus aloitti liikennöinnin Britannian Imminghamin ja Alankomaiden Rotterdamin välillä.


title: Kynsikäs (asuste)

text: Kynsikkäät ovat avosormiset sormikkaat. Ne jättävät sormenpäät näkyviin, sillä sormiosista puuttuvat kärjet. Kynsikkäissä saattaa olla sormihuppu, joka hupun kiinni ollessa lämmittää sormia lapasten tavoin.


title: Kynsikäs (asuste)

text: Suomalaisen Dingo-yhtyeen solisti Neumann käytti esiintyessään sormikkaita joista oli kärjet leikattu pois ja tämä aiheutti muoti-ilmiön fanien keskuudessa .


title: M/S Slite

text: M/S Slite oli Rederi AB Sliten ensimmäinen autolautta. Alus oli alun perin rakennettu Sölvesborgin telakalla Slite-varustamolle rahtilaivaksi, mutta se muutettiin vuonna 1959 yhtiön ensimmäiseksi autolautaksi.


title: M/S Slite

text: Vesille laskun jälkeen M/S Slite luovutettiin varustamolle 7. heinäkuuta 1955. Laiva asetettiin rahtiliikenteeseen, mutta vuonna 1959 se muutettiin autolautaksi. Samana vuonna se aloitti liikennöinnin reitillä Simpnäs–Maarianhamina. M/S Slite myytiin huhtikuussa 1963 Partrederi Sam Sune Petterssonille, ja laivaa alettiin muuttaa jälleen rahtilaivaksi. Työ oli valmis vuoden 1963 ja alussa, ja laiva nimettiin uudelleen Stellaksi.


title: M/S Slite

text: Myöhemmin alus myytiin useasti eri omistajille. Vuonna 1978 Red AB Igelnille ja vuonna 1980 PR B R Nybergille. Vuonna 1988 alus myytiin G Lindbergille Tukholmaan ja se nimettiin uudelleen M/S Tellaksi.


title: M/S Slite

text: Viking Line juhlisti 30-vuotissyntymäpäiväänsä 1989 vuokraamalla Stellan risteilyllä Wärtsilän Pernon telakalle. Vuonna 2000 alus myytiin Gene Echolsille Sao Thomeen. Vuonna 2001 aluksen osti Ahmad Mohammed Ftaimah ja se uudelleen nimettiin M/S Elenenaksi. Lopulta alus romutettiin vuonna 2006 Turkissa.


title: Niilo Kosola

text: Niilo Vilho Kosola (22. helmikuuta 1911 Lapua – 15. maaliskuuta 1996 Lapua) oli suomalainen, Kansallista Kokoomusta edustanut poliitikko.


title: Niilo Kosola

text: Kosola kirjoitti ylioppilaaksi vuonna 1930. Siviiliammatiltaan Kosola oli maanviljelijä kotipaikkakunnallaan Lapualla vuodesta 1936. Agronomiksi hän oli valmistunut vuonna 1937. Kosola toimi myös sihteerinä ja neuvojana Etelä-Pohjanmaan hevosjalostusliiton palveluksessa 1930-luvulta 1950-luvulle.


title: Niilo Kosola

text: Ensimmäisen kerran Kosola valittiin eduskuntaan vuoden 1951 vaaleissa Vaasan läänin pohjoisesta vaalipiiristä. Hänet valittiin kansanedustajaksi yhteensä viisissä vaaleissa, kolme kertaa Vaasan läänin pohjoisesta vaalipiiristä ja kaksi kertaa Vaasan läänin vaalipiiristä. Valtiopäivillä 1964–1965 Kosola oli eduskunnan toinen varapuhemies. Hän toimi kansanedustajana vuoteen 1970.


title: Niilo Kosola

text: Kosola aiheutti yhdessä puoluetoverinsa Tuure Junnilan ja Maalaisliiton Lauri Sollan kanssa ns. tulitikkuäänestyksellä vuoden 1954 eniten huomiota herättäneen eduskuntaskandaalin. Helmikuun 12. ja 13. päivien välisen yön kestäneessä täysistunnossa, äänestettäessä SKDL:n budjetin sosiaalimenoihin tekemistä lukuisista muutosesityksistä kolmikko kiilasi tulitikulla äänestysnappinsa näyttämään jatkuvasti "ei"-ääntä, jolloin he saattoivat poistua istuntosalista eduskunnan kahvilaan kyllästyttyään "äänestysmaratoniin". Puhemies K.-A. Fagerholm antoi Kosolalle, Junnilalle ja Sollalle tapauksen johdosta nuhteet ja varoituksen.


title: Niilo Kosola

text: Kosola toimi ministerinä elokuusta 1958 tammikuuhun 1959, yhteensä 138 päivän ajan, K.-A. Fagerholmin III hallituksessa, joka tunnetaan myös nimellä "yöpakkashallitus". Kosola oli ministeri maatalousministeriössä eli II maatalousministeri.


title: Niilo Kosola

text: Kosola toimi kolmesti presidentin valitsijamiehenä, vuosina 1956, 1962 ja 1968. Hän toimi poliittisella urallaan myös kokoomuksen varapuheenjohtajana ja piirijärjestönsä puheenjohtajana. Urho Kekkosen oman arvion mukaan Kosola antoi ratkaisevan äänen vuoden 1956 presidentinvaalissa, jonka Kekkonen voitti valitsijamiesäänin 151–149. Kekkosen mukaan Kosola oli näyttänyt hänelle vaalilippunsa.


title: Niilo Kosola

text: Niilo Kosola oli Vihtori Kosolan, Lapuan liikkeen johtajan poika. Hän meni naimisiin vuonna 1937 Ilma Inkeri Vennan kanssa.


title: Niilo Kosola

text: Kosolalle myönnettiin maanviljelysneuvoksen arvonimi vuonna 1977.


title: Postiennakko

text: Postiennakko on rahasumma, jonka lähettäjä on määrännyt postilähetyksen (kirjeen tai paketin) vastaanottajan maksamaan postilaitoksen välityksellä lähettäjälle saadakseen lähetyksen haltuunsa postikonttorista.


title: Postiennakko

text: Suomessa postiennakko on Posti Group Oyj:n tarjoama lisäpalvelu, jossa vastaanottaja lunastaa paketin postista maksamalla siitä lähettäjän määräämän ennakkosumman ja postiennakkomaksun. Summa ohjataan lähettäjän ilmoittamalle pankkitilille. Postiennakkoa voi käyttää vain kotimaan postilähetyksissä ja euromääräinen katto maksulle on 8 400. Lähetyksen kulkua voi sekä lähettäjä että vastaanottaja seurata lähetystunnuksella joka löytyy kuitista josta löytyy myös vastaanottajan osoitetiedot.


title: Postiennakko

text: Postiennakkoa vastaava palvelu on Matkahuollon bussiennakko.


title: Levottomat jalat

text: Levottomat jalat eli levottomien jalkojen oireyhtymä tai Willis-Ekbomin tauti (lyh. LJO, WED tai RLS, engl. "restless legs syndrome") on oireyhtymä, josta kärsivä tuntee jaloissaan epämiellyttäviä tuntemuksia, jotka pakottavat hänet liikkumaan tai liikuttamaan jalkojaan. Oireet esiintyvät usein iltaisin ja häiritsevät nukahtamista.


title: Levottomat jalat

text: Potilaat ovat kuvailleet levottomien jalkojen oireita monenlaisin ilmaisuin, kuten syväksi kivuksi tai ryömiviksi, kihiseviksi, kihelmöiviksi, pistäviksi, kuumottaviksi tai polttaviksi tuntemuksiksi. Oireet on rinnastettu muurahaisten kävelyyn, matojen luikerteluun säärissä ja Coca-Colaan suonissa. Tuntemukset esiintyvät useimmiten molemmissa jaloissa mutta saattavat olla toisessa voimakkaampia kuin toisessa.


title: Levottomat jalat

text: Levottomien jalkojen oireet ilmaantuvat tyypillisimmin illalla vuoteeseen mennessä, ja ne ovat pahimmillaan kello 19:n ja aamuyhden välillä. Oireet vaikeuttavat nukahtamista ja saattavat aiheuttaa yöllisiä heräämisiä. Myös kokouksissa istuminen tai lentokoneessa matkustaminen voivat olla vaikeita tilanteita, sillä paikallaan istuminen on vaikeaa oireiden ilmaantuessa. Joskus oireet etenevät myös yläraajoihin ja muualle kehoon. Oireet helpottavat, kun potilas liikuttelee tai venyttelee jalkojaan tai lähtee kävelemään.


title: Levottomat jalat

text: Levottomista jaloista kärsii lähes päivittäin noin 5–10 prosenttia aikuisista. Vaikeista oireista kärsii noin kolme prosenttia. Esiintyvyys kasvaa iän mukana. Naiset kärsivät oireyhtymästä selvästi useammin kuin miehet, ja kuukautisvuodon yhteydessä tapahtuva kudosraudan tason lasku pahentaa oireita. Raskaana olvista naisista levottomista jaloista kärsii noin 33 prosenttia etenkin raskauden viimeisen kolmanneksen aikana. Levottomien jalkojen oireita on myös todettavissa suurella osalla ADHD-lapsista ja -nuorista, useiden tutkimusten mukaan yli puolella.


title: Levottomat jalat

text: Oireyhtymän perinnöllisessä muodossa oireet alkavat usein jo lapsuudessa tai nuoruudessa. Jos oireet alkavat vasta 40. ikävuoden jälkeen, syynä saattaa olla jokin muu sairaus. Levottomien jalkojen oireyhtymä selittää yli 15 prosenttia iäkkäimpien ihmisten unettomuudesta.


title: Levottomat jalat

text: Levottomien jalkojen oireyhtymän kaikkia syitä ei tiedetä. Usein potilailla on todettu keskushermoston dopamiinijärjestelmän häiriö. Kudosraudan puute on toinen yleinen tekijä. Oireita voivat pahentaa monet tekijät, kuten raskausaika, verenvuodot ja verenluovutus, raudanpuuteanemia, munuaissairaudet ja dialyysi, MS-tauti, kilpirauhasen liika- tai vajaatoiminta, lisäkilpirauhasen liikatoiminto, selkäytimen sairaudet, tulehdukselliset sairaudet, fibromyalgia, ADHD, alaraajojen huono valtimoverenkierto, suonikohjut, polyneuropatiat, vitamiinien puutostilat tai alkoholismi. Lääkkeistä levottomia jalkoja voi aiheuttaa esimerkiksi mirtatsapiini.


title: Levottomat jalat

text: Levottomien jalkojen oireet helpottuvat lähes aina dopaminergisellä lääkehoidolla. Tehokas lääke on levodopa eli L-dopa, jota saavista potilaista oireet lievittyvät 80 prosentilla noin tunnin kuluttua lääkkeen ottamisesta. Jos potilaan kudosrauta on alhainen, voidaan hänelle antaa suun kautta rautakuuri. Säännölliseen hoitoon käytetään yleensä aluksi jotain dopamiiniagonistia, joka nautitaan iltaisin.


title: Levottomat jalat

text: Hyviksi raportoituja itsehoitomenetelmiä ovat esimerkiksi jalkojen nostaminen seinälle illalla, nukkuminen villasukat jalassa, kylmä suihku, kylmät jalkakylvyt, jääpakkaukset, lämmin kylpy, jalkojen hieronta, rauhoittava yrttitee, Illodin-suuveden hierominen sääriin, magnesiumtabletit, säännöllinen liikunta ja kahvinjuonnin vähentäminen.


title: Levottomat jalat

text: Levottomien jalkojen oireyhtymä ei parane koskaan, mutta oireiden vaikeustaso voi vaihdella.


title: Laurent Fignon

text: Laurent Fignon (12. elokuuta 1960 Pariisi – 31. elokuuta 2010) oli ranskalainen ammattipyöräilijä. Lempinimellä "Professori" tunnettu Fignon voitti Ranskan ympäriajon vuosina 1983 ja 1984 sekä Italian ympäriajon 1989.


title: Laurent Fignon

text: Ranskan ympäriajon vuosina 1978, 1979, 1981 ja 1982 voittanut Bernard Hinault, Fignon´n joukkuetoveri Renault-Elf-Gitane -tallissa, joutui jäämään pois vuoden 1983 kilpailusta loukkaantumisen takia. Kilpailua johtanut Pascal Simon hävisi 15,6 kilometrin aika-ajoetapilla Fignon´lle yli kolme minuuttia. Kun Fignon voitti kilpailun toisen aika-ajon, hänestä tuli 22-vuotiaana Tour de Francen nuorin voittaja vuoden 1933 jälkeen.


title: Laurent Fignon

text: Vuoden 1984 Italian ympäriajossa Fignon sijoittui toiseksi Francesco Moserin jälkeen. Lopputulokseen vaikutti kenties ratkaisevasti italialainen tv-helikopteri, joka viimeisellä aika-ajoetapilla lensi sääntöjen mukaisesti Fignon´n vierellä, mutta Moserin "takana".


title: Laurent Fignon

text: Saman vuoden Ranskan ympäriajossa Laurent Fignon oli vahvempi kuin La Vie Claire -talliin siirtynyt Bernard Hinault. Silmälaseistaan ja poninhännästään tunnettu Fignon voitti aika-ajon kilpailun 7. etapilla, löi Hinault´n loppukirissä toisesta sijasta 14. etapilla ja kukisti hänet selvästi aika-ajossa 16. etapilla. Legendaariseen Alpe d`Huez´n nousuun päättyneellä etapilla Fignon voitti Hinault´a kolme minuuttia. Tämän jälkeen Fignon voitti nousuun päättyneen etapin La Plagne´ssa, kilpailun 20. osuuden Morzine - Crans Montana sekä 22. etappina ajetun aika-ajon; viiden etappivoiton myötä saavutettu kokonaisvoitto teki hänestä supertähden Ranskassa.


title: Laurent Fignon

text: Fignon joutui polvivaivojen vuoksi jäämään pois vuoden 1985 Tour de France'sta, hän keskeytti kilpailun seuraavana vuonna ja sijoittui seitsemänneksi vuonna 1987, jolloin hän voitti La Plagne´en päättyneen 18. etapin. Seuraavana vuonna Fignon joutui jälleen keskeyttämään kilpailun.


title: Laurent Fignon

text: Vuonna 1989 Laurent Fignon nousi maailmanrankingin ykköseksi ohi Irlannin Sean Kellyn. Fignon uusi edellisvuoden voittonsa Milano–San Remo -klassikossa sekä voitti Italian ympäriajon huolimatta väitetystä italialaisajajien epäoikeudenmukaisesta taktiikasta, jolla pyrittiin saamaan voitto järjestäjämaahan.


title: Laurent Fignon

text: Saman vuoden Tour de France´ssa Fignon johti USA:n Greg LeMondia 50 sekunnilla ennen kilpailun päättänyttä aika-ajoetappia. LeMond kuitenkin voitti aika-ajon 58 sekunnilla ja samalla Ranskan ympäriajon kaikkien aikojen pienimmällä erolla, vain kahdeksalla sekunnilla. Tulokseen vaikuttivat kenties ratkaisevasti LeMondin uudenaikaiset ohjaustanko ja kypärä sekä Fignon´n ihotauti.


title: Laurent Fignon

text: Fignon jäi 1989 kiinni amfetamiinin käytöstä Hollannissa järjestetyssä kilpailussa. Hän myönsi myöhemmin kirjassaan käyttäneensä dopingaineita uransa aikana.


title: Laurent Fignon

text: Fignon ei osallistunut vuoden 1990 Ranskan ympäriajoon, sijoittui kuudenneksi vuonna 1991 ja sijalle 23 vuonna 1992, jolloin saavutti yhdeksännen, ja viimeisen, etappivoittonsa kilpailun 11. osuudella Mulhouse´ssa.


title: Laurent Fignon

text: Ammattilaisuransa jälkeen Laurent Fignon oli järjestämässä kilpailuja, huomattavimpana Pariisi-Nizza, jonka järjestelytehtävistä hän luopui vuonna 2004. Fignon kertoi kesäkuussa 2009, että hänellä on pitkälle edennyt syöpä.. Hän kertoi suolistosyövän levinneen ainakin haimaan. Lääkehoidosta huolimatta hän kuoli elokuussa 2010.


title: Niinimaa

text: Niinimaa on kylä Alavuden kaupungissa Etelä-Pohjanmaalla.


title: Niinimaa

text:
Niinimaalla kuvattiin Sisko Istanmäen romaaniin perustuva elokuva Liian paksu perhoseksi.
Niinimaan läpi rakennettiin Haapamäki–Seinäjoki-rata 1870-1880 -luvuilla. Niinimaalla on junapysäkki, joka ei kuitenkaan enää ole käytössä.


title: Becherovka

text: Becherovka [beherofka] on perinteinen tšekkiläinen likööri, jota on valmistettu Karlovy Varyssa vuodesta 1807. Maultaan yskänlääkettä muistuttava juoma on maustettu aniksella, kanelilla ja noin 32 yrtillä. Sen alkoholipitoisuus on 38 %. Juoma nautitaan sellaisenaan tai juomasekoitusten pohjana, joista tunnetuin on tonic-vedellä pidennetty "be-ton".


title: Becherovka

text: Becherovka on oluen ja slivovitsin ohella Tšekin arvostetuin alkoholijuoma. Sen keksi englantilainen tohtori Frobrig ollessaan 1800-luvun alussa Karlovy Varyn kylpylässä valtakunnankreivi Plettenberg-Mietingenin lääkärinä. Hän luovutti reseptin sikäläiselle saksankieliselle Becherin perheelle, josta juoma on saanut nimensä. Becherovkasta tuli hyvin suosittu kaupungin kylpylävieraiden keskuudessa digestiivinä parantamaan ruoansulatusta.


title: Becherovka

text: Tšekkoslovakian aikaan kommunistihallinto kävi Becherovkasta oikeutta Saksaan karkotetun Becherin perheen kanssa, ja markkinoilla oli sekä saksalainen että tšekkiläinen versio.


title: Milka

text: Milka voi tarkoittaa ainakin seuraavia:


title: Celle

text: Celle [ˈtsɛlə] on kaupunki Ala-Saksin osavaltiossa Saksassa. Se sijaitsee Weserin sivujoen Allerin varrella, koilliseen Hannoverista. Kaupungin pinta-ala 176,01 km ja se on jaettu 17 kaupunginosaan. Vuoden 2011 väestönlaskennassa siellä oli 69 001 asukasta.


title: Celle

text: Varhaisin maininta Cellestä kirjallisessa tuotoksessa voidaan sijoittaa vuodelle 986. Tuolloin se tunnettiin nimellä "Kellu". Cellen vanhakaupunki "Altencelle" perustettiin vuoden 1248 tienoilla. Itse Celle sai kaupunginoikeudet vuonna 1292 herttua Otto II:lta. Vuosina 1371–1705 Celle toimi Braunschweig-Lüneburgin herttuoiden residenssikaupunkina.


title: Celle

text: Nykyisin Celle tunnetaan kauniista ristikkorakenteisista taloista, joita vanhassa kaupungissa on 480.


title: Mikro-ohjelma

text: Mikro-ohjelma tai mikrokoodi on osassa suorittimia käytetty suorittimen sisäinen ohjelma, jonka avulla varsinaiset konekielen käskyt on toteutettu.


title: Mikro-ohjelma

text:
Mikro-ohjelmalle on tyypillistä pitkä käskysana, jonka bitit ohjaavat suoraan suorittimen sisäisiä toimintoja. Mikro-ohjelmalle näkyvät suorittimen eri toimiyksiköt, kuten rekisterit tai akut, väylät, liukuhihnat, aritmeettis-looginen yksikkö ja niin edelleen. Tästä seuraa se, että ohjelman
abstraktiotaso on erittäin matala, mutta hyvä ohjelmoija pystyy käyttämään suorittimen sisäistä rinnakkaisuutta hyväkseen.


title: Mikro-ohjelma

text:
Mikro-ohjelmat olivat aiemmin erittäin yleisiä niin sanotuissa CISC-tyyppisissä koneissa, joissa
käskyt ja osoitusmuodot olivat monimutkaisia. Näiden taas tuli olla monimutkaisia, jotta pieneen keskusmuistiin
mahtuisi koko tarvittava ohjelma. RISC-arkkitehtuuri toi mukanaan ajatuksen, että
käskyjen tulee olla yksinkertaisia. Tällöin ei tarvita mikro-ohjelmaa
konekäskyjen toteuttamiseen.


title: Mikro-ohjelma

text:
Tyypillisesti pienet suorittimet eivät ole mikro-ohjelmoituja tai vain hankalimmat
käskyt on toteutettu mikro-ohjelmalla. Mitä monimutkaisempi suoritin, sitä todennäköisemmin
sen toteutuksessa on hyödynnetty myös mikro-ohjelmaa.


title: Mikro-ohjelma

text:
Erityistarkoituksiin on suunniteltu
koneita, joissa ei ole varsinaisia konekäskyjä, vaan niitä ohjelmoidaan samaan tapaan
kuin mikro-ohjelmaa. Tällainen laite oli esimerkiksi FPS-164.
Myöhemmin on kehitetty leveän käskysanan (VLIW) arkkitehtuuri, jossa käskysanan eri osat sisältävät eri toimilohkojen konekäskyjä. Leveällä käskysanalla
päästään suorittimen sisäisen rinnakkaisuuden hyödyntämiseen, mutta ohjaus ei ole niin yksityiskohtaista kuin varsinaisessa mikro-ohjelmassa.


title: Mikro-ohjelma

text:
Mikro-ohjelma on tavallisesti ollut kiinteä, eli sitä ei ole voinut vaihtaa. Alun perin
sanalla firmware tarkoitettiinkin lähinnä mikro-ohjelmaa.
Toisaalta osa koneista (Burroughs B1700 ja sen sukulaiset
) mahdollisti jopa sen, että prosessinvaihdon yhteydessä vaihdettiin myös mikro-ohjelma. Näin voitiin tehdä eri ohjelmointikielille niille sopivin käskykanta. Myös mikro-ohjelmakääntäjiä on olemassa.


title: 20. Waffen-SS:n krenatööridivisioona

text: 20. Waffen-SS:n krenatööridivisioona (1. virolainen) () oli virolaisista vapaaehtoisista koottu Waffen-SS:n divisioona, jonka runkona käytettiin virolaisista koottua virolainen 3. SS-vapaaehtoisprikaati (). Virolaisista koottiin ensimmäinen saksalainen joukko-osasto 1942, vuosi sen jälkeen kun Saksa hyökkäyksessään Neuvostoliittoon oli ottanut haltuunsa Viron sosialistisen neuvostotasavallan alueen.


title: 20. Waffen-SS:n krenatööridivisioona

text: Divisioona perustettiin pohjoisen armeijaryhmän selustassa joulukuussa 1943 käyttäen runkona virolaista 3. SS vapaaehtoisprikaatia ja Viron legioonaa, jotka olivat osallistuneet armeijaryhmän taisteluihin lokakuusta 1943 ja elokuusta 1942. Kaikkiaan divisioona vastaanotti 15 000 vapaaehtoista. Divisioonan virallinen perustamispäivä on 24. tammikuuta 1944.


title: 20. Waffen-SS:n krenatööridivisioona

text: Siirryttyään rintamalle alkuvuodesta 1944 divisioona osallistui vetäytymiseen Leningradin edustalta, Narvan taisteluun, Sinimäkien taisteluun sekä Kuurinmaan motista käytyihin taisteluihin. Syyskuun puolivälissä lupasi joukkojen vetäytyä Virosta toivoivat divisioonan miehet vapautuvansa Saksan riveistä ja monet pakenivat siirtyen metsiin käymään sissisotaa etenevää puna-armeijaa vastaan.


title: 20. Waffen-SS:n krenatööridivisioona

text: Loput divisioonasta evakuoitiin Saksaan Neuhammerin harjoitusalueelle, jossa se täydennettiin taisteluvahvuuteen. Divisioonaan kuului 11 000 virolaista ja 2 500 saksalaista, kun se lähetettiin itärintaman keskustan armeijaryhmään joulukuussa. Divisioona kärsi raskaita tappioita Veikselin ja Oderin taisteluissa ja se joutui saarroksiin 17. maaliskuuta 1945 Oberglogaun-Falkenbergin-Friedbergin alueella Saksan XI armeijakunnan joukkojen mukana. Divisioona murtautui motista 19. maaliskuuta menettäen kaiken raskaan kalustonsa.


title: 20. Waffen-SS:n krenatööridivisioona

text: Divisioona jäänteet vetäytyivät Böömiin. Se joutui keskustan armeijaryhmän mukana Prahan itäpuolella Deutsch-Brodin mottiin, jossa divisioona oli edelleen sodan päättyessä.Divisioonankomentajina olivat Viron Legioonan komentajana 20. elokuuta 1942 aloittanut SS-Brigadeführer Franz Augsberger, joka kaatui 19.maaliskuuta 1945. Tämän jälkeen komentajan olivat 19. maaliskuuta 1945 Hans-Joachim Muetzelfeldt sekä vielä samana päivänä komentajana aloittanut SS-Brigadeführer Berthold Maack.


title: Dave Brock

text: David Anthony "Dave" Brock (s. 20. elokuuta 1941, Isleworth, Middlesex, Britannia) on englantilainen muusikko. Hän on ollut Hawkwind-yhtyeen johtohahmo yhtyeen koko olemassaolon ajan. Hän on ainoa alkuperäisjäsen yhtyeessä tällä hetkellä (2012). Brockin pääinstrumentti on kitara. Hän soittaa myös kosketinsoittimia ja laulaa.


title: Dave Brock

text: Dave Brock aloitti musiikkiuransa soittamalla dixieland-tyylistä jazzia klubeilla ja myöhemmin hänen kiinnostuttua blues-musiikista hän soitti yhdessä mm. Eric Claptonin ja Keith Relfin kanssa. Brock toimi myös katusoittajana 1960-luvun puolivälissä ennen kuin liittyi Dharma Blues Bandiin.


title: Dave Brock

text: Hän on tehnyt 1960-luvulla joitakin blues- ja folkvaikutteisia levytyksiä, joita on julkaistu Hawkwindin kokoelma-albumeilla. Brock oli kuitenkin ensisijaisesti kiinnostunut elektronisen musiikin yhdistämisestä rockiin ja vuonna 1969 hän perusti Hawkwind-yhtyeen, jossa pääsi toteuttamaan ideoitaan. Hawkwindia edelsi Famous Cure -niminen psykedeelistä bluesia soittanut yhtye.


title: Dave Brock

text: Monista Hawkwindissa mukana olleista luovista persoonista ja taitavista muusikoista huolimatta Dave Brock on aina ollut yhtyeen päähahmo ja johtaja. Brock on aina inhonnut valtavirtaa ja kaupallistumista. Hän on sanonut vihaavansa yhtyeen hittisingleä "Silver Machinea" ja yhtye kieltäytyi esiintymästä suositussa Top Of The Pops -musiikkiohjelmassa (BBC:n piti tästä syystä tulla yhtyeen konserttiin kuvaamaan). Suurimpana virheenään Brock on pitänyt Lemmy Kilmisterin erottamista Hawkwindista.


title: Dave Brock

text: Brock on julkaissut myös muutaman sooloalbumin ja hänen muuta soolotuotantoaan on julkaistu ainakin "Weird Tapes 1-8" -sarjassa. Brock asuu vaimonsa Kris Taitin kanssa Devonissa, jossa heillä on maatilayritys sekä levytysstudio, jossa Hawkwind on levyttänyt viimeisimmät albuminsa.


title: Agderin yliopisto

text: Agderin yliopisto () oli aikaisemmin Norjan suurin alueellinen valtionkorkeakoulu (), josta tuli Norjan seitsemäs täydet oikeudet omaava yliopisto 1. syyskuuta 2007. Oppilaitos perustettiin 1994, jolloin kuusi alueellista korkeakoulua yhdistyi kansallisen korkeakoulu-uudistuksen yhteydessä. Yliopistolla on kaksi kampusta, jotka sijaitsevat Kristiansandissa ja Grimstadissa sekä sairaanhoitajakoulutusta Arendalissa.


title: Agderin yliopisto

text: Tiedekuntajako uudistettiin 1. elokuuta 2007, minkä jälkeen yliopiston viisi tiedekuntaa ovat


title: Agderin yliopisto

text: Ensimmäinen ajatus yliopiston perustamisesta Agderiin esitettiin jo vuonna 1771, jolloin Tanska-Norjan virkamies Johann Struensee antoi Trondheimin piispa Johan Ernst Gunnerukselle tehtäväksi suunnitella Norjaan perustettavaa yliopistoa. Samana vuonna Gunnerus tekikin ehdotuksen perustettavasta Norjan ensimmäisestä yliopistosta, sijoituspaikkanaan Kristiansand. Ajatus ei kuitenkaan toteutunut.


title: Agderin yliopisto

text: Agderiin perustettiin kuitenkin ajan myötä eri alojen korkeakouluja, joista kuusi yhdistyi Høgskolen i Agderiksi 1994. Vanhin oli Kristiansandin opettajakorkeakoulu (per. 1839). Muut korkeakoulut olivat (per. vuosi suluissa) Arendalin sairaanhoitajakorkeakoulu ("Arendal sykepleierhøgskole", 1920), Agderin konservatorio ("Agder musikkonservatorium", 1965), Agderin insinöörioppilaitos ja alueellinen korkeakoulu ("Agder ingeniør- og distriktshøgskole", Grimstad, 1967), Agderin alueellinen korkeakoulu ("Agder distriktshøgskole", Kristiansand, 1969) ja Kristiansandin sairaanhoitajakorkeakoulu ("Kristiansand sykepleierhøgskole", 1976). Arendalin kampus ja sairaanhoitajaopetus päätettiin siirtää Grimstadiin 2006.


title: Agderin yliopisto

text: 14. toukokuuta 2007 Norjan opetusministeriön asettama NOKUT-komitea päätti suosittaa korkeakoululle yliopistostatusta, jolloin siitä tulisi Norjan seitsemäs yliopisto ja koulun nimi muuttuisi Agderin yliopistoksi ("Universitetet i Agder"). Lopullinen asian käsittely tapahtui 19. kesäkuuta, jolloin komitea totesi korkeakoulun yliopistotasoiseksi. , Virallisesti yliopistostatus astui voimaan 1. syyskuuta 2007, jolloin oppilaitoksen nimi vaihtui Høgskolen i Agderista Universitetet i Agderiksi.


title: Potsdamin vanha raatihuone

text: Potsdamin vanha raatihuone () on rakennus Potsdamin kaupungissa, Saksassa. Se sijaitsee Potsdamin vanhan kauppatorin ("Alte Markt") itäisellä laidalla. Raatihuone on rakennettu vuosina 1753–1755, ja sen suunnittelusta on vastannut hollantilainen arkkitehti Johann Boumann.


title: Potsdamin vanha raatihuone

text: Toimeksiantajana oli Preussin kuningas Fredrik II Suuri. Rakennuksen esikuvana on ollut italialainen arkkitehtuuri. Rakennuksen karaktäärisimpiä osia on sen pyöreä torni, jonka huipulla on kullattu maapallo.


title: Nik Turner

text: Nicholas "Nik" Turner (s. 28. elokuuta 1940 Oxford, Iso-Britannia) on englantilainen muusikko. Parhaiten hänet tunnetaan Hawkwind-yhtyeen perustajajäsenenä ja saksofonistina.


title: Nik Turner

text: 1960-luvulla Turner pyöri Lontoon Ladbroke Groven hippialueilla ja toimi eri yhtyeiden roudarina. Vuonna 1969 hän toimi vasta perustetun Group X -yhtyeen roudarina. Turnerin kaivettua saksofonin esille ja soitettua sitä yhtyeen johtaja Dave Brock pyysi Turneria liittymään soittajaksi yhtyeeseen. Group X:stä tuli ensin Hawkwind Zoo ja piakkoin, lopullisesti Hawkwind.


title: Nik Turner

text: Turnerista tuli yksi yhtyeen näkyvimmistä hahmoista erikoisten lava-asusteiden johdosta. Hän myös oli Brockin ohella yhtyeen toinen voimahahmo musiikillisesti, vaikka ei muusikkona ollutkaan kovin taitava. Turnerin säveltämiä Hawkwind-klassikoita ovat mm. "Master Of The Universe", "Brainstorm" sekä "D-Rider". Rennosta luonteestaan huolimatta Turner halusi vaikuttaa enemmän yhtyeen päätöksiin. Tämä johti Brockin ja Turnerin välien kiristymiseen, ja lopulta vuonna 1976 Turner erotettiin yhtyeestä.


title: Nik Turner

text: Hawkwindista lähdön jälkeen Turnerilla on ollut omia yhtyeitä kuten Sphinx, Inner City Unit ja Pinkwind (yhdessä Pink Fairies -muusikko Twinkin kanssa). Turner palasi myös Hawkwindiin 1980-luvun puolivälissä ja soitti joillain yhtyeen kiertueilla.


title: Nik Turner

text: 2000-luvulla Nik Turner perusti X-Hawkwind-nimisen yhtyeen entisten Hawkwind-muusikoiden kanssa. Dave Brock haastoi Turnerin oikeuteen Hawkwind-nimen käytöstä, ja X-Hawkwind joutui vaihtamaan nimensä SpaceRitualiksi. Toinen yhtye, jota Turner on viime aikoina pyörittänyt, on Nik Turner's Allstars.


title: Nik Turner

text: Nik Turner on tehnyt yhteistyötä myös suomalaisen Five Fifteen -yhtyeen kanssa soittamalla yhtyeen levyillä ja keikoilla. Five Fifteenin ja Nik Turnerin Tavastian konsertti näytettiin televisiossa vuonna 2000.


title: Nik Turner

text:
Nik Turnerin Suomen kokemus alkoi Helsinkiläisen Space Rock-yhtye Dark Sunin ja "Uncle Nikin" ennalta sovittuun kohtaamiseen Hampurin "Hawkfan Festivaleilla" kesällä 1997. Pitkän keikan aikana syntyi jo siemen jatkosta. Yhtye soitti Nikin kanssa yhteiskeikan myös Jönköpingin "Space and Rock Festivaleilla".
Lopulta Dark Sun puhui mytologiasta kiinnostuneen Turnerin ympäri soittamaan Suomessa ja Tavastialla Dark Sunin kanssa keikan, joka sisältäisi useita Nik Turnerin biisejä,mm. "D-Rider" ja "Master of the Universe". Live-levy "Ice Ritual" ilmestyi vuonna 2000.
Viralliset studio- ja livejulkaisut:Live- ja arkistojulkaisut:


title: Neues Palais

text: Neues Palais on palatsimainen rakennus Potsdamin kaupungissa, Saksassa. Se sijaitsee Sanssoucin kuninkaallisen puiston läntisellä puolella. Palatsin rakennutti Preussin kuningas Fredrik II Suuri vuosina 1763–1769. Kyseessä oli mahtipontinen ele, jolla Fredrik Suuri halusi osoittaa muille Euroopan valtioille, etteivät Preussin rahavarat olleet ehtyneet uuvuttavan seitsenvuotisen sodan jälkeen. Suunnittelijana toimi aluksi arkkitehti Johann Gottfried Büring, mutta hänen tilalleen tuli myöhemmin Carl von Gontard. Neues Palais on yksi viimeisimpiä preussilaisia suurbarokkipalatseja.


title: Neues Palais

text: Kolmisiipinen Neues Palais on 240 metriä pitkä ja siten huomattavasti suurempi kuin Sansouccin palatsi. Huoneita on kaikkiaan noin 100. Kattokupolin huipulla on patsas, joka esittää kolmea sulotarta kannattelemassa Preussin kuninkaallista kruunua. Julkisivun pilastereiden edessä ja katon harjalla on yhteensä 290 hiekkakiviveistosta, jotka esittävät erilaisia mytologisia ja allegorisia hahmoja. Siinä missä Sansouccin sisätiloissa oli pyritty intiimiyteen, Neues Palais tehtiin mahdollisimman edustavaksi ja koristelut ovat runsaat.


title: Stadtpalais des Prinzen Eugen

text: Stadtpalais des Prinzen Eugen on rakennus Itävallan pääkaupungissa Wienissä, 1. kaupunginosassa eli Innere Stadtissa. Se edustaa barokin tyylisuuntaa, ja sen suunnittelusta vastasi italialaissyntyinen arkkitehti Johann Lukas von Hildebrandt. Rakennustyöt käynnistettiin vuonna 1695, ja ne saatiin päätökseen kolme vuotta myöhemmin vuonna 1698. Rakennuksessa on sijainnut vuodesta 1845 lähtien Itävallan valtiovarainministeriön tiloja. Rakennus on nimetty Eugen Savoijilaisen mukaan.


title: Simon House

text: Simon House (s. 29. elokuuta 1948 Nottinghamshire, Englanti) on englantilainen säveltäjä ja muusikko. Hänet tunnetaan ehkä parhaiten Hawkwind-yhtyeen kosketinsoittajana. Hän on myös klassisen koulutuksen saanut viulisti.


title: Simon House

text: Hawkwindin ohella House on soittanut muun muassa seuraavien artistien kanssa: High Tide, Third Ear Band, Michael Moorcock, Robert Calvert, David Bowie, Japan ja Nik Turner. House on tehnyt myös kaksi sooloalbumia, "Yassassim" (1995) ja "Spiral Galaxy Revisited" (2005).


title: Hermesvilla

text: Hermesvilla on keisarillinen huvila Itävallan pääkaupungissa Wienissä, Lainzer Tiergartenin alueella. Sen rakennutti keisari Frans Joosef I lahjaksi puolisolleen keisarinna Elisabetille. Rakennustyöt käynnistettiin vuonna 1882, ja ne saatiin päätökseen vuonna 1886. Rakennuksen suunnittelusta vastasi arkkitehti Karl von Hasenauer, joka suunnitteli sen historialliseen maaseutukartanotyyliin. Nykyisin rakennuksessa toimii museo, joka esittelee keisarinna Elisabetin elämää.


title: Palais Auersperg

text: Palais Auersperg on barokkipalatsi Itävallan pääkaupungissa Wienissä. Se on saanut nimensä Auersbergin aatelissuvun mukaan. Palatsin rakennustyöt käynnistettiin vuonna 1706, ja ne saatiin päätökseen vuonna 1710. Sen suunnittelusta vastasivat arkkitehdit Johann Bernhard Fischer von Erlach ja Johann Lukas von Hildebrandt.


title: Palais Bartolotti-Partenfeld

text: Palais Bartolotti-Partenfeld on kaupunkipalatsi Itävallan pääkaupungissa Wienissä, 1. kaupunginosassa eli Innere Stadtissa. Se rakennettiin alun perin Bartolottin aatelissuvulle, ja myöhemmin sen sai haltuunsa Partenfeldin suku. Rakennus on valmistunut vuonna 1720.


title: Palais Coburg

text: Palais Coburg, tunnetaan myös nimellä Palais Saxe-Coburg, on palatsimainen rakennus Itävallan pääkaupungissa Wienissä. Sen suunnitteli arkkitehti Karl Schleps uusklassiseen tyyliin vuonna 1839. Rakennuttaja oli herttua Ferdinand. Rakennustyöt käynnistettiin vuonna 1840, ja ne saatiin päätökseen vuonna 1848.


title: Palais Kinsky

text: Palais Kinsky (myös "Palais Daun-Kinsky") on palatsimainen rakennus Itävallan pääkaupungissa Wienissä, 1. kaupunginosassa eli Innere Stadtissa. Se edustaa arkkitehtoniselta tyylisuunnaltaan barokkia. Rakennuksen rakennutti alun perin kreivi Wirich Philipp von und zu Daun, ja myöhemmin se päätyi Kinskyn suvun haltuun.


title: Palais Kinsky

text: Rakennuksen rakennustyöt aloitettiin vuonna 1713, ja ne saatiin päätökseen vuonna 1719. Suunnittelusta vastasi arkkitehti Johann Lukas von Hildebrandt. 1990-luvulla palatsi koki suuren kunnostamisprosessin, jossa se entisöitiin alkuperäiseen asuunsa.


title: Wienin raatihuone

text: Wienin raatihuone () on raatihuonerakennus Itävallan pääkaupungissa Wienissä, 1. kaupunginosassa eli Innere Stadtissa. Sen rakennustyöt käynnistettiin vuonna 1872, ja ne saatiin päätökseen vuonna 1883. Rakennus rakennettiin uusgoottilaiseen tyyliin, ja sen suunnittelusta vastasi arkkitehti Friedrich von Schmidt. Rakennuksesta oltiin järjestetty kansainvälinen arkkitehtikilpailu. Raatihuoneen katto yltää 97,9 metrin korkeuteen, kun taas sen torni kohoaa 104,3 metrin korkeuteen. Rakennus on pituudeltaan 152 metriä ja leveydeltään 127 metriä.


title: Narvan raatihuone

text: Narvan raatihuone () on raatihuonerakennus Narvan kaupungissa Itä-Virossa. Vuonna 1671 valmistunut raatihuone oli yksi monista Narvan barokkityylisistä rakennuksista, mutta vain raatihuone säästyi toisen maailmansodan tuhoilta.


title: Narvan raatihuone

text: Suuri osa tuolloin Ruotsin valtakuntaan kuuluneesta Narvasta tuhoutui tulipalossa vuonna 1659, minkä jälkeen kaupungissa aloitettiin lukuisia kokonaan uusia rakennushankkeita. Tuolloinen valtakunnankansleri Axel Oxenstierna suunnitteli Narvasta valtakunnan toista pääkaupunkia ja niinpä vapaiden rakennuspaikkojen lisäksi tarjolla oli avokätistä rahoitusta. Narvan raatihuoneen suunnitteli nykyisestä Saksasta saapunut Georg Teuffel. Rakentaminen alkoi vuonna 1665, ja raatihuone valmistui vuonna 1671.


title: Narvan raatihuone

text: Aikanaan raatihuone oli vain yksi Narvan monista barokkityylisistä mahtirakennuksista. Narvan Raatihuoneentorin ympärille kohosivat myös pörssihuone ja apteekki sekä ruotsalaisten porvarien rakennuksia. Vain raatihuone säilyi Narvan pommituksista toisessa maailmansodassa vuonna 1944, mutta sekin kärsi huomattavia vahinkoja.


title: Narvan raatihuone

text: Raatihuonetta entisöitiin 1960-luvun alussa ja neuvostoaikana sen nimeksi annettiin Narvan Pioneerien palatsi. Raatihuone on ollut 1990-luvun loppupuolelta lähtien tyhjillään, mutta suunnitelmissa on ollut palauttaa rakennus entiseen käyttötarkoitukseensa ja avata se turisteille.


title: Narvan raatihuone

text: Raatihuoneessa on kaksi kerrosta ja ullakko. Rakennuksen katolta nuosee torni.


title: Votivkirche

text: Votivkirche on kirkkorakennus Itävallan pääkaupungissa Wienissä. Se rakennettiin vuosina 1855–1879 keisari Frans Joosef I:een kohdistuneen murhayrityksen epäonnistumisen muistoksi, ja sen suunnittelusta vastasi arkkitehti Heinrich von Ferstel. Rakennus edustaa ranskalaista uusgotiikkaa. Vuonna 1862 kirkosta tuli Wienin varuskuntakirkko. Nykyisin se toimii myös Wienin yliopiston kirkkona. Kirkossa on kaksi tornia, jotka yltävät noin 99 metrin korkeuteen.


title: Härnösandin raatihuone

text: Härnösandin raatihuone () on raatihuonerakennus Härnösandin kaupungissa, Ruotsissa. Sen rakennustyöt käynnistettiin vuonna 1790, ja ne saatiin päätökseen vuonna 1791. Rakennuksen suunnittelusta ovat vastanneet arkkitehdit Per Hagmansson ja Olof Tempelman. Rakennus on toiminut historiansa aikana muun muassa lukiorakennuksena, puhelinkeskuksena, postirakennuksena ja poliisirakennuksena.


title: Odensen raatihuone

text: Odensen raatihuone () on raatihuonerakennus Odensen kaupungissa, Tanskassa. Sen rakennustyöt aloitettiin vuonna 1881, ja ne saatiin päätökseen vuonna 1883. Raatihuoneen suunnittelusta ovat vastanneet arkkitehdit J. D. Herholdt ja C. Lendorf. Se edustaa italialaistyypistä gotiikkaa. Raatihuoneen lisärakennus on valmistunut vuonna 1955, ja sen on suunnitellut arkkitehti B. Helweg-Møller vuonna 1937.


title: Asuntosäätiön Asumisoikeus

text: Asuntosäätiön Asumisoikeus Oy on asumisoikeusasuntoja rakennuttava, omistava ja markkinoiva yleishyödyllinen yhtiö. Yhtiö on Suomen suurin asumisoikeusyhtiö: sen omistuksessa on noin 16 000 asuntoa, joka on lähes puolet Suomen asumisoikeusasunnoista.


title: Asuntosäätiön Asumisoikeus

text: Asuntosäätiön Asumisoikeus Oy on Suomen neljänneksi suurin asuinkiinteistöjen omistaja. Yhtiön asunnoissa asuu noin 40 000 asukasta 31 paikkakunnalla. Pääosa asunnoista on pääkaupunkiseudulla ja kasvukeskuksissa. Asuntojaan yhtiö markkinoi nimellä Asokodit.


title: Asuntosäätiön Asumisoikeus

text: VVO-konsernin tytäryhtiö Asoasunnot Oy aloitti toimintansa heti lain asumioikeudesta tultua voimaan, ja rakennutti vuonna 1992 Suomen ensimmäisen asumisoikeustalon Rovaniemelle osoitteeseen Sudentie 9. Samaten aloitti toimintansa Sato-konsernin asumisoikeusyhtiö Sato-Asumisoikeus Oy. 1990-luvulla yhtiöt rakennuttivat yhteensä yli tuhat asuntoa joka vuosi, kasvuvauhdin hiljetessä vuosituhannen vaihteessa.


title: Asuntosäätiön Asumisoikeus

text: Vuonna 2002 VVO- ja Sato-konsernit yhdistivät asumisoikeusyhtiönsä uudeksi yhtiöksi nimeltä Suomen Asumisoikeus Oy. Yhdistämisvaiheessa konserneilla oli lähes 13 000 asumisoikeusasuntoa. Vuonna 2005 Suomen Asumisoikeus Oy otti asuntojensa markkinoinnissa käyttöön nimen Asokodit.


title: Asuntosäätiön Asumisoikeus

text: Vuonna 2014 Asuntosäätiö osti Suomen Asumisoikeus Oy:n Satolta ja VVO:lta.


title: Asuntosäätiön Asumisoikeus

text: Vuonna 2017 yhtiön liikevaihto oli 160,1 miljoonaa euroa. Tilikauden tulos oli 29,8 miljoonaa euroa ja liikevoittoprosentti oli 29,1.


title: Asuntosäätiön Asumisoikeus

text: Yhtiö omistaa yhteensä 15 998 asuntoa. Lainakantaa asunnoista yhtiöllä oli 886 miljoonaa euroa, josta lähes 90 % korkotukilainoja ja Valtion asuntorahaston aravalainoja. Taseen loppusumma oli 1433 M €. Korjaustoimintaan käytettiin 32,9 miljoonaa euroa. Yhtiöllä on 217 miljoonan euron suuruinen asumisoikeusrahasto asumisoikeuksien lunastamista vasten.


title: Joakim Ericsson

text: Joakim Ericsson (s.1972) on ruotsalainen taidemaalari, joka johtaa Florence Academy of Artin Ruotsin, Göteborgin Mölndalissa sijaitsevaa osiota.


title: Joakim Ericsson

text: Ericsson aloitti opintonsa 1993 Tukholman taidekoulussa. Hän kuitenkin pettyi koulun opetukseen ja kirjoittautui vuoden jälkeen ulos. Sen jälkeen hän jatkoi opiskelua itsekseen. Ericsson oli usein turhautunut ja yksinäinen, koska niin harva jakoi samat klassiset ihanteet taiteen suhteen kuin hän. Vuonna 1998 hän lähti opiskelemaan Florence Academy of Artiin Firenzeen kolmeksi vuodeksi. 2002 hän vietti kesän Norjassa maalaten Odd Nerdrumin ohjauksessa. Hän palasi takaisin opettamaan Firenzeen akatemiaan ja 2006 hän aloitti Florence Academy of Artin Ruotsin osaston johtajana Göteborgissa.


title: Odd Nerdrum

text: Odd Nerdrum (s. 8. huhtikuuta 1944 Oslo) on norjalainen taidemaalari. Hänellä on asunto sekä Norjassa että Islannissa.


title: Odd Nerdrum

text: Nerdum syntyi Oslossa ja opiskeli perinteistä maalausta Olson taideakatemiassa ja New Yorkissa Joseph Beuysin johdolla. Odd harjoitteli myös itsekseen maalaamisen tekniikkaa, jauhaen itse omat pigmenttinsä, venyttäen kankaansa taulupohjille ja maalaten elävästä mallista. Hän on yksi harvoista nykypäivänä elävistä taidemaalareista jotka kykenevät taidoiltaan vanhojen mestarien kuten Rembrandtin tasolle. Odd sanoo itse, että hänen taidettaan tulisi ymmärtää kitchinä eikä taiteena.


title: Odd Nerdrum

text: Nerdrumin tyyli on jotain kitchin ja klassisen figuratiivisen maalauksen väliltä. Hänen teoksensa esittävät yleensä figuureita apokalyptisessä maisemassa. Hänen tekniikkaansa ja palettinsa värit ovat hyvinkin lähellä Rembrandtia.


title: János Starker

text: János Starker (5. heinäkuuta 1924 – 28. huhtikuuta 2013) oli unkarilaissyntyinen sellisti. Hän opetti Indianan yliopiston Jacobs School of Musicissa vuodesta 1958. On harvinaista että huippumuusikot omistavat nin paljon ajastaan opettamiselle kuin Starker.


title: János Starker

text:
Starker oli unkarilaissyntyinen ihmelapsi, joka alkoi soittaa viisivuotiaana, opettaa toisia lapsia kahdeksanvuotiaana ja antoi ensikonserttinsa 11-vuotiaana. Toisen maailmansodan aikana hän joutui vanhempiensa kanssa internointileirille mutta jäi henkiin, perheen kaksi muuta poikaa katosivat ja Starker arvioi natsien ampuneen heidät.
Starker muutti Yhdysvaltoihin vuonna 1948 ja toimi muun muassa Dallasin sinfoniaorkesterin, Chicagon sinfoniaorkesterin ja Metropolitan-oopperan soolosellistinä. Hän kuului vuonna 1952 Suk Trion perustajajäseniin Josef Sukin ja Julius Katchenin kanssa.


title: János Starker

text: Muihin aikansa huippusellisteihin verrattuna Starker käytti vähemmän vibratoa. Hän keskittyi äänen puhtauteen


title: János Starker

text: Starker levyttiJ. S. Bachin sellosarjat viisi kertaa. Yksi näistä levytyksistä voitti Grammy-palkinnon. Hän on lisäksi levyttänyt muun muassa David Popperin tuotantoa. David Baker, Antal Doráti, Bernhard Heiden, Jean Martinon, Miklós Rózsa ja Robert Starer omistivat hänelle konserttoja.


title: CEFTA

text: CEFTA eli Central European Free Trade Agreement on Keski- ja Lounais-Euroopan maiden talousliitto. Sen perustamisesta sovittiin vuonna 1992 Visegrád-ryhmään kuuluvien maiden Puolan, Tšekkoslovakian ja Unkarin kesken . Tšekkoslovakian hajotessa vuonna 1993 sekä Tšekki että Slovakia liittyivät sopimukseen. Sopimus astui voimaan vuonna 1994. Slovenia liittyi mukaan vuonna 1996, Romania vuonna 1997, Bulgaria 1999 ja Kroatia 2002. Vuonna 2004 Puola, Slovakia, Slovenia, Tšekki, ja Unkari jättivät järjestön liittyessään Euroopan Unioniin. Vuonna 2006 Makedonia liittyi CEFTAan. Vuonna 2007 Bulgaria ja Romania jättivät järjestön liittyessään EU:hun. Samana vuonna CEFTAan kuitenkin liittyivät Albania, Bosnia ja Hertsegovina, Kosovo, Moldova, Montenegro ja Serbia.


title: Tuplajäät

text: Tuplajäät on Siilinjärven Toivalassa sijaitseva jäähalli. Hallissa on nimensä mukaisesti kaksi koko ajan käytössä olevaa kaukaloa. Hallissa voi harrastaa varauksen mukaan muun muassa jääkiekkoa, kaukalopalloa ja curlingia.


title: Tuplajäät

text: Halliin mahtuu 400 istuvaa tai 1000 seisovaa katsojaa. Toiseen kaukaloon avautuu lisäksi katsomoparvi. Hallissa on myös kuntosali sekä juoksu- ja loikkasuora.